Vakcina, vo na ražnju i davanje krvi U SRBIJI JE SVE MOGUĆE: Jedna kafana je danas pomerila granice, u svakom smislu ...\nU nadaleko poznatoj kragujevačkoj kafani "Biblioteka kod Milutina" danas je organizovano davanje krvi. Ovo je bila sedma po redu takva akcija, a započeli su je pokojni gazda Milutin i glumac Petar Božović. Kako kafana ima simboličan naziv, tako su i građani u istom maniru ...\nNesvakidašnja vakcinacija građana protiv koronavirusa, organizovana je danas u jednoj kafani u Kragujevcu, a cela manifestacija mogla bi da se nazove i prema onoj našoj narodnoj u kojoj "breg dolazi Muhamedu". Vakcinacija na neobičnom terenu privukla je veliki broj građana, a ...\nHEPENING U MILUTINOVOJ BIBLIOTECI! Ovako su Kragujevčani uz vola na ražnju i gulaš, davali krv i PRIMALI ...\nViše od 200 kragujevčana se odazvalo sedmoj po redu humanitarnoj akciji davanja krvi u kragujevačkom restoranu “Biblioteka kod Milutina”. Uz to, ove godine je organizovana i dobrovoljna vakcinacija posetioca protiv korona virusa, i vakcinu je primilo više desetina ...


U Gradskoj kući predstavljen nacionalni model dualnog obrazovanja - YU eco radio i Televizija\nNaslovna / Društvo / U Gradskoj kući predstavljen nacionalni model dualnog obrazovanja\nGoran februar 13, 2019\tDruštvo Napiši komentar 62 Pregledi\nU Velikoj većnici Gradske kuće predstavljen je nacionalni model dualnog i preduzetničkog obrazovanja. Ovaj vid obrazovanja u Srbiji je uveden pre dve godine, a o tome dokle se stiglo sa dualnim obrazovanjem, te kakve su prve povratne reakcije, govorili su predstavnici Ministarstva prosvete, lokalne samouprave, Privredne komore, prosvetni radnici, privrednici i đaci.\nDualno obrazovanje omogućava deci da steknu teorijska znanja u školskim klupama, ali i da kroz rad u kompanijama stiču praktične veštine. Da je dualno obrazovanje u Subotici zaživelo potvrđuju iz Ministarstva prosvete, i dodaju da su kompanije koje posluju u gradu otvorile vrata mladima i omogućile im da steknu znanja koja prate suvremeni tehnološki razvoj, te da su subotičke škole shvatile značaj ovakvog vida obrazovanja.\nDualno i preduzetničko obrazovanje u našoj zemlji uvedeno je na inicijativu privrednika, a uloga PKS jeste da prati da se obrazovni profili po modelu dualnog obrazovanja ne uvode zbog potebe jedne kompanije, već zbog potrebe celokupne privrede. Osim toga, PKS pomaže privrednicima da što bolji način realizuju svoje obaveze u dualnom obrazovanju.\nGradonačelnik, Bogdan Laban je podsetio da je Subotica pionir ovakvog vida obrazovanja u Srbiji. On je dodao da lokalna samouprava pruža punu podršku školama u obrazovanju učenika po modelu dualnog obrazovanja.\nPrethodna U toku su prijave za 3. Subotički polumaraton\nSledeća dr Mirsad Maljanović je podsetio da se na ovom odeljenju godišnje obavi oko 1000 operacija


Insajder | Identifikovan osumnjičeni da je audijem usmrtio dječaka i pobjegao\nFoto: Kozarski vjesnik\nPrijedorčanin Nikola Đ. (25) osumnjičen je da je noćas audijem udario petnaestogišnjaka u mjestu Kozarac i pobjegao u Laktaše dok je maloljetnik podlegao povredama, potvrđeno je za "Nezavisne".\nKako je saopšteno iz Policijske uprave Prijedor, policija je danas uhapsila N.Đ. iz Prijedora, zbog postojanja osnova sumnje da je istog dana oko 00.50 časova, učestvovao u saobraćajnoj nesreći u kojoj je nastradao maloljetni pješak, a osumnjičeni pobjegao.\n"Operativnim radom na terenu policijski službenici su identifikovali i lišili slobode lice N.Đ. iz Prijedora, koje se nakon saobraćajne nezgode putničkim automobilom marke audi udaljilo sa lica mjesta. Vozilo osumnjičenog pronađeno je na području Opštine Laktaši", navodi se u saopštenju.


Biram srcem, biram Niš – Balkanekspresrb.rs\nBiram srcem, biram Niš\nTradicionalno okupljanje, ali u drugačijim okolnostima i izmenjenom formatu. Dani turizma u Nišu održavaju se ove godine od 6 – 8. septembra na otvorenom, u Parku 7. juli u tom gradu.\nSvoj štand i jedinstveni pregled turističke ponude na svom štandu prikazuje Turistička organizacija Srbije. Ponudu svojih destinacija, najlepše ukuse koje treba probati i avanture i prizore koje treba obići, predstavile su brojne turističke organizacije iz Srbije. U skladu sa kampanjom Turističke organizacije Srbije „Biram Srbiju“ i slogan ove manifestacije poručuje turistima zbog čega treba da izaberu grad na Nišavi, ali i poručuje da tokom ove nedelje u Nišu mogu da se upoznaju sa turističkim potencijalima cele Srbije.\nPomoćnica direktora TOS-a Vesna Raca Radisavljević podsetila je na brojke koje ovog leta ohrabruju.\n„Porastom broja turista i noćenja na najposećenijim destinacijama u zemlji mogu da budu zadovoljni i domaćini, ali i država. Turizam je, uprkos nezamislivim izazovima, pokazao da je izdržljiv i da ume da sačuva posebnost i atraktivnost čak i u vremenu krize“, rekla je Raca. Ovakvi događaji dobra su prilika da se okupe kolege iz cele Srbije, razmene iskustva i naprave plan za predstojeći period, saglasni su učesnici manifestacije „Dani turizma“.\nOtvaranje ove manifestacije bila je prilika da se zaposleni u turizmu Srbije upoznaju i sa izazovima sa kojima se suočavaju kolege iz regiona. Direktor Turističke organizacije Severne Makedonije Ljupčo Janevski poručio je da je pandemija teško pogodila turizam u toj zemlji i da sa nestrpljenjem očekuju trenutak kada će uspešno započeta saradnja Srbije i Severne Makedonije kroz nastupe na trećim tržištima, biti nastavljena.\nManifestaciji „Dani turizma“ u Nišu prisustvovao je i državni sekretar u Ministarstvu trgovine, turizma i telekomunikacija Žikica Nestorović. Domaćini, Turistička organizacija Grada Niša pripremili su sadržajan program, izložbu, panele, predavanja kojima će ova nedelja posvećena turizmu biti upotpunjena.\nУхапшена једна особа због кријумчарења лекова и прања новца\nМарка Степски соко на европском избору за најлепшу поштанску марку


Niška televizija » Završena „Mini-maksi liga“\nObjavljeno 17.03.2014. 12:12\nNa fudbalskim terenima kluba „3M“,u dvorištu Osnovne škole „Miroslav Antić“, svečano su uručene nagrade najboljim ekipama, igračima i trenerima ovogodišnje niške „Mini-maksi lige“ . U do sada najmasovnijem takmičenju mladih fudbalera rođenih od 2002. do 2006.godine, učestvovalo preko 500 dece, medju njima i 30 devojčica, podeljenih u 58 ekipa.Liga je trajala pet meseci i zahvaljujući dobrim delom i odličnim organizatorskim sposobnosti direktora lige Nemanje Dančetovića i njegovih saradnika, sve je proteklo u najboljem redu.\nNa svečanosti, koja je bila impozantna i po broju gledalaca, podeljene su nagrade najboljeplasiranim ekipama u pet konkurencija. U generaciji 2002. najbolji je Kopernikus Železničar, Fri-kik je trijumfovao u 2003, a „Filip Filipović“ u generacijama 2004. i 2005. Konačno, među najmlađima, u generaciji rođenoj 2006. godine pobednik je Red star. Pehare i medalje dobile su još ekipe koje su osvojile drugo i treće mesto, koje su takođe stekle pravo nastupa na regionalnom prvenstvu.\nTrofej za „fer plej“ pripao je klubu Nacional Milan, najbolji fudbaler je Vidan Jovanović iz leskovačke Sloge, a najbolji trener-pedagog Andrija Andrejić iz Red stara. Ipak, najveći aplauz dobio je namlađi i najuporniji fudbaler lige i buduća sportska zvezda, četvorogodišnji Vuk Jovanović iz „Filipa Filipovića“. Niška „Mini-maksi liga“ može da se podiči i time da je, posle beogradske, najmasovnija u Srbiji. Inače, ova lepa manifestacija održava se u organizaciji Fudbalskog saveza Srbije i Dečije fudbalske asocijacije.\nStreljaštvo: Niški juniori šampioni Srbije


Glas Amerike: Da li bi Kosovo moglo da bude najveći spoljnopollitički test ruskog predsednika Putina?\nKoen: Najveći test za Putina je da li će vratiti Rusiju u eru kvazi-hladnog rata, što je artikulisao u svom govoru u Minhenu, prvog februara ove godine. Iznenadilo me je da je ruski predsednik, 15. godina posle pada komunizma, održao govor koji mnoge od nas podseća na sovjetske stavove. Isto tako bih upozorio Beograd da bi isključivi oslonac samo na Rusiju u tekućoj konfrontaciji izmedju Rusije i SAD mogao da postane kontraproduktivan. Kao anti-komunista, nikada nisam pomislio da bih mogao da uputim reči pohvale maršalu Titu, ali je on shvatio da je idealna pozicija Jugoslavije, bivše Jugoslavije, bila negde izmedju Moskve i Vašingtona.


Predsednik Nikolić u zvaničnoj poseti Bugarskoj | Predsednik Republike Srbije\nPredsednik Nikolić u zvaničnoj poseti Bugarskoj\nSOfIJA - Predsednici Srbije i Bugarske Tomislav Nikolić i Rosen Plevnelijev razgovarali su danas u Sofiji o odnosima dve zemlje, ekonomskoj saradnji i evropskoj budućnosti Srbije, a srpski predsednik je rekao da im je istorijski zadatak uspostavljanje i očuvanje regionalne stabilnosti i zajednička vizija Balkana, koji neće više biti crna rupa u Evropi.\nNikolić i Plevnelijev su ocenili da dve zemlje moraju biti motor progresa i ekonomskog oporavka Balkana.\nPlevnelijev je priredio svečani doček srpskom predsedniku na Trgu Sveti Aleksandar Nevski, zatim je predsednik Srbije položio venac na spomenik neznanom junaku, a onda su domaćin i gost razgovarali u četiri oka, nakon kojih je usledio i sastanak delegacija dve zemlje.\nNa zajedničkoj konferenciji za novinare Nikolić i Plevnelijev su naznačili dobrosusedske odnose kao preduslov ekonomskog razvoja, kao i to da su i Srbija i Bugarska zemlje evropskih principa i nazora i da obe imaju zacrtan evropski put.\nNikolić je rekao da Srbija više od godinu dana daje veliki doprinos ideji da sve države jugoistočne Evrope najveći prosperitet mogu da ostvare radeći zajedno i da svoje probleme reševaju zajedno.\nOn je kazao da mu je izuzetno drago što je u Plevnelijevu našao sagovornika jednako zainteresovanog za viziju Balkana, koji „neće više biti crna rupa u Evropi“, već region privlačan investitorima iz celog sveta koji će tek ispisati najsvetlije trenutke svoje istorije.\n„Duboko sam ubeđen, sada više nego ikada, da ako budemo radili zajedno možemo vrlo brzo savladati probleme sa kojima se Srbija i Bugarska suočavaju i omogućiti građanima šansu da žive onako kako zaslužuju, ni bolje ni gore nego što se živi u drugim, razvijenim evropskim zemljama“, rekao je Nikolić.\nOn je podvukao da je za Srbiju izuzetno značajna podrška koju joj Bugarska pruža na putu ka EU, ističući da je Srbija pokazala ogromnu ozbiljnost i odgovornost i spremnost na kompromise.\n„Uz velike napore i odricanja postigli smo istorijski sporazum sa privremenom administracijom u Prištini, koji će, nadamo se, otvoriti vrata ka trajnom rešenju pitanja južne srpske pokrajine. Srbija nikada neće priznati nezavisnost Kosova i Metohije, ali je životno zainteresovana da svi njeni građani žive u blagostanju i miru, a time i svi koji žive na KiM, bez obzira na nacionalnu versku ili bilo koju drugu pripadnost“, rekao je Nikolić.\nPredsednici su se saglasili o potrebi intenziviranja odnosa dve zemlje, posebno na ekonomskom planu, i najavili saradnju na projektima od obostranog interesa, te zajedničke sednice dveju vlada.\nOni su izrazili uverenje da će ova poseta predsednika Srbije Sofiji biti prekretnica u tom smislu i ukazali da su dobri odnosi Bugarske i Srbije vrednost sama po sebi, ali i dobar signal za strane investitore.\nUkoliko su Bugarska i Srbija u lošim odnosima, investitori neće dolaziti ni u Srbiju, niti u Bugarsku, ukazali su Nikolić i njegov domaćin Plevnelijev.\nNikolić je naveo da će se čuvati spomenici Bugarske u Srbiji i srpski u Bugarskoj, da će se istorija pamtiti, ali da Bugarska i Srbija, dve zemlje koje su kompatibilne, treba i moraju da že i sarađu danas i sutra.\nPredsednik Srbije je najavio da će pod hitno početi štampanje udžbenika na bugarskom jeziku za školarce i ukazao da Srbija ima jedan od najporogresivnijih ustava, kada su u pitanju nacionalne manjine i da je u njemu predvdijena i pozitivna diskrtiminacija.\nIstičući značaj dobrosusedskih odnosa Srbije i Bugarske, Nikolić je ocenio da je pred nama istorijska prilika da se ostvari sve što je zamišljeno, da se iskoriste svi potencijali, unapredi saradnja u oblastima infrastrukture, energetike, prekogranične saradnje...\n"Ubeđen sam da smo u prilici da se zajedno izborimo za bolju budućnost naših naroda. Sve to nam je nadohvat ruke, samo ako imamo volje i ako budemo radili zajedno", rekao je on.\nBugarski predsednik je rekao da duboko veruje u evropsku budućnost Srbije, da će Srbija otpočeti razgovore sa EU kako je i planirano, ali i ponudio pomoć na tom putu, kako ne bismo pravili iste greške koje je svojevremeno Bugarska pravila.\nPlevnelijev je kazao da su njegovi i Nikolićevi odnosi prijateljski, i da takvi treba da budu i između dva naroda i dve zemlje, istakavši da će dve zemlje ispisati nove stranice istorije i da mogu zajednički gledati i ići u budućnost.\nOgroman potencijal za saradnju dveju zemalja\nNikolić i Plevnelijev otvorili su danas u Sofiji Srpsko-bugarski biznis forum 2013, i istakli jasan i ogroman potencijal ekonomske i svake druge saradnje dve susedne države.\nPredsednik Nikolić je, u obraćanju privrednicima u Privrednoj komori Bugarske, kazao da se danas postavljaju temelji i osnova za dizanje velike zgrade prijateljstva između Srbije i Bugarske za sva vremena.\nOn je podsetio da su dve zemlje imale i vremena kada su ratovale jedna protiv druge i kada su ih veliki razdvajali, i naglasio da je vreme ratova u Evropi zauvek prošlo, da je potrebno što pre sklapati prijateljstva, a da su Srbija i Bugarska kompatibilne države i kompatibilni narodi.\nPredsednik Srbije je poručio da u razvoju ekonomske saradnje treba iskoristiti i različitosti dve zemlje, kao i činjenicu da Srbija još nije članica EU, a da Bugarska to jeste.\nPrednost Srbije je u tome što kao zemlja koja nije članica EU ima otvorena vrata mnogih zemalja i tržišta s kojima može slobodnije trgovati, a Bugarska to može da iskoristi, što važi i u suprotnom pravcu - gde su Bugarskoj, kao članici EU, neka druga tržišta mnogo dosptupnija, što treba da iskoristi Srbija, rekao je Nikolić.\nNikolić je poručio da će dve države i dve vlade intenzivno sarađivati u ekonomskom i svakom drugom smilsu, i izneo očekivanje da će Bugarska pomoći Srbiji da što pre pređe put ka punopravnom članstvu u EU.\nSrbija ne može da bude izopštena iz EU i mora biti njen član, ne samo zbog Srbije, nego i zbog EU, kazao je predsednik Nikolić.\nNikolić je naznačio stabilnost u regionu i napredak u odnosima dve zemlje kao preduslov za strane inevesticije, ali i međusobna investiranja i izlazak na treća tržišta.\nBugarski predsednik Plevnelijev je podvukao da je na forum došao kako bi ohrabrio i pozdravio privrednike i investitore u obe zemlje.\nOn je rekao da se ovaj prostor pamti po mnogim nedaćama i ratovima koji su iza njega, ali da obe zemlje poslednjih deset godina daju primer dobrosusedstva i opšte perspektive, te da Srbiju i Bugarsku sada krase bratstvo i prijateljstvo i da se to ne može promeniti.\nPlevnelijev je istakao da očekuje da će se\nMnoge bugarske i srpske firme će se integrisati, sarađivati i raditi zajedno na više ciljeva, rekao je Plevnelijev, a među primarnim je pomenuo izgradnju autoputa od Sofije do Niša, ali i železnice, graničnih prelaza...\nNa forumu učestvuje 96 bugarskih i 27 privrednika iz Srbije, kao i predstavnici obe privredne komore. Oni će razmatrati načine i puteve zajedničke međusobne saradnje, kako o razvoju ekonomskih odnosa dve zemlje, tako i o zajedničkim nastupima u regionu i šire.\nPoseta srpskog predsednika u udarnim je vestima informativnih programa bugarskih elektronskih medija, a posebna pažnja se pridaje upravo Biznis forumu, koji se održava u Privrednoj komori Bugarske.\nPredsednik Nikolić, kako je najavljeno, razgovaraće sutra i sa predsednikom parlamenta Bugarske Mihailom Mikovim i premijerom Plamenom Orešarskim.\nPredsednik Srbije posetu će završiti obilaskom Crkve Sveta nedelja, kao i Nacionalnog istorijskog muzeja u glavnom gradu Bugarske.


Roling stonsi obećali istorijski koncert na Kubi\nBeta\t 23. marta 2016. 16:15\nBritanska rok grupa “Roling stons” obećala je danas, dva dana pred koncert, istorijski nastup na Kubi, na video snimku u kojem se vodja benda Mik Džeger Kubancima obratio obožavaocima na španskom jeziku.\n“Pozdrav Kubi!”, uzviknuli su članovi benda na početku jednominutnog promotivnog video klipa, koji je emitovan u kubanskim medijima.\n“Imali smo nastupe na raznim mestima, ali će ovaj kocnert biti istorijski. Hvala što nas ste nas primili. Ovo je prelepa zemlja”, rekao je Džeger fanovima na španskom na snimku u kojem je prikazan kako se šeta po starom gradu Havane.\nLegendarni bend je nedavno saopštio da će održati besplatan koncert u Havani 25. marta, što će biti najveći koncert na Kubi od revolucije 1959. godine.\nStonsi će svirati u hali “Sijudad deportiva” tri dana posle posete američkog predsednika Baraka Obame Havani.


Dodao: JelenaJela dana 11/1/17 • Svrstano u: Pravo,Seminarski radovi\nIme predmeta: Pravo Evropske Unije • Ime profesora: - • Školska godina: 2016 •\nEvropska Komisija je jedna od glavnih institucija Evropske unije, jer predstavlja njenu izvršnu vlast, odnosno Vladu. Jedino su iznad nje, u domenu izvršne vlasti, Evropski savet i Savet ministara. Ovo ime ,,nosi“ od 1993. godine, a kada je osnovana 1950. zvala se Visoka vlast.\nU Edinburgu 1992. na sednici Evropskog saveta doneta je odluka da sedište Komisije bude u Briselu. Komisija je institucija koja najbolje pokazuje nadnacionalni karakter EU, zbog toga što njeni članovi, komesari, ne zastupaju interese država članica EU iz kojih dolaze, već interese Unije kao celine. Oni mogu da obavljaju samo one radnje koje su u skladu sa njihovim funkcijama, ništa izvan toga, i ne smeju da traže ili primaju smernice od bilo koje vlade ili nekog drugog tela. Sa druge strane, države članice su u obavezi da poštuju načelo nezavisnosti rada članova Komisije, kao i da ne utiču na obavljanje njihovih dužnosti. Pored ovog, tokom trajanja mandata države članice ne raspolažu ovlašćenjem da komesara opozovu sa funkcije, već je ovaj postupak u nadležnosti Unije. Ova nezavisnost u radu garantovana im je Osnivačkim ugovorom, a zabranjena je svaka vrsta pritisaka od strane nacionalnih Vlada na rad članova Komisije.


Da li će lideri EU uspeti danas da se dogovore oko kandidata za vodeće pozicije? - European Western Balkans\nAutor EWB 20. 06. 2019. 20. 06. 2019.\nEmanuel Makron, Donald Tusk i Angela Merkel; Foto: Evropska unija 2019\nBRISEL – Nakon evropskih izbora održanih krajem maja, postoji šansa da se lideri Evropske unije na dvodnevnom samitu u Briselu dogovore oko ljudi koji će upravljati Unijom u narednom periodu.\nŠefovi država zemalja članica bi danas i sutra trebalo da izaberu naslednike predsednika Evropskog saveta Donalda Tuska i Visoke predstavnice za spoljnu politiku i bezbednost Evropske unije Federike Mogerini, kao i predsednika Evropske centralne banke Marija Draga. Oni bi takođe trebalo da predlože svog kandidata za predsednika Evropske komisije koji bi trebalo da zameni Žan-Klod Junkera.\nPredsednik Evropskog saveta Donald Tusk je uoči samita uputio pismo liderima država članica kojim ih je pozvao da na samitu 20. i 21. juna nastave razgovore u cilju imenovanju vodećih ljudi EU institucija za naredni period.\n”Tokom protekle tri sedmice, redovno sam se konsultovao sa liderima, kao i sa Evropskim parlamentom i liderima političkih grupa. Ove konsultacije su pokazale da postoje različiti pogledi, različiti interesi, ali i zajednička volja da se taj proces završi pre prve sednice Evropskog parlamenta”, poručio je Tusk i istakao da se nada da će taj proces uspeti da završi danas.\nMeđutim, da bi ta odluka mogla da se donese neophodna je kvalifikovana većina, odnosno da 55 odsto država članica podrži predlog – u praksi je to 16 država, kao i da je predlog podržan od strane članica koje imaju barem 65 odsto totalne populacije EU.\nOsim izbora ljudi na ključne pozicije Unije, lideri bi danas i sutra trebalo da razgovaraju i o klimatskim promenama, dezinformacijama, spoljnoj politici, ali i o Bregzitu.\nTakođe, šefovi država bi trebalo da razgovaraju i o Strateškom planu Evropske unije, koji predstavlja petogodišnji okvir delovanja i koji utvrđuje sveobuhvatne prioritete kojim će se Unija voditi.\nNovi strateški plan fokusiran je na četiri glavna prioriteta – zaštitu građana i sloboda, razvijanju jake i vitalne ekonomske baze, izgradnju klimatski neutralne, zelene, fer i društvene Evrope, kao i promovisanju evropskih interesa i vrednosti na globalnoj sceni.\nFrancuski predsednik Emanuel Makron izjavio je danas da će u izboru kandidata za vodeća mesta u institucijama EU podržati ”najjače osobe”, one koje mogu da iznesu ambiciozne planove za EU u narednih pet godina, kao i da će Francuska imati konstruktivnu ulogu u stvaranju ”najboljeg tima za Evropu”.


Da li će država prihvatiti predlog frilensera da se produži sadašnji način oporezivanja? | Biznis.rs\n12.11.2021 11:14 Autor: Ljiljana Begović 0\nNakon što je Udruženje radnika na internetu (URI) poslalo Vladi Srbije predlog za rešenje statusa frilensera, dobili su poziv za učešće na drugom sastanku...\nNakon što je Udruženje radnika na internetu (URI) poslalo Vladi Srbije predlog za rešenje statusa frilensera, dobili su poziv za učešće na drugom sastanku radne grupe, kao i poziv na sastanak sa predstavnicima vlade 15. novembra.\n“Danas smo dobili poziv da se sastanemo sa predstavnicima vlade u ponedeljak, a očekujemo i formalno pismo. Takođe, stigao je i poziv na održavanje drugog sastanka radne grupe svim učesnicima za naredni utorak. Nadamo se da ćemo uspeti u tome da naš zahtev bude prihvaćen i da svi radnici na internetu mogu da nastave da rade dok se zakonski, na adekvatan i fer način, ne reši naš status i uvede održiv poreski model”, navode iz URI.\nKako je za naš portal izjavila članica radne grupe za donošenje rešenja za frilensere ispred URI, Tamara Petrović, vreme za koje treba da se reši sadašnji status odnosno način oporezivanja frilensera, je nedovoljno i prekratko.\nUdruženje radnika na internetu predalo je zahtev vladi da se važeći model oporezivanja produži na naredne dve godine. Radna grupa za pronalaženje rešenja zakonskog statusa frilensera se samo jednom sastala, a do kraja godine biće donet i novi Zakon o izmenama i dopunama Zakona o porezu na dohodak građana, te smatramo da važeći model oporezivanja usvojen u maju treba da ostane u Zakonu o porezu na dohodak građana koji počinje da važi 1. januara 2022. godine.\nPetrović navodi da će izmene i dopune Zakona o porezu na dohodak građana biti usvojene do kraja godine, te je neophodno da ono što važi sada bude produženo na još dve godine.\nRazlog zbog koga su predložene dve godine za zadržavanje statusa, odnosno istog poreskog modela su to što se prema rečima naše sagovornice sledeće godine održavaju izbori, dok nova vlada može biti operacionalna tek sledeće jeseni.\n“Do tada ćemo verovatno biti u nekoj novoj Radnoj grupi povodom istog problema. Nema ničeg čudnog da se uslovi produže na dve godine i bilo bi dobro, po meni i mišljenju mnogih frilensera, da ovaj poreski model, ili neki sličan kada je reč o poreskom opterećenju, bude trajan“, kaže Petrović.\nPodsetimo, vlada je prethodno sa frilenserima postigla dogovor da do 1. januara 2022. godine plaćaju poreze i doprinose kvartalno, uz priznavanje normiranih troškova u visini trostrukog neoporezivog iznosa zarade, što je sada 54.900 dinara.\nFRILENSERI OPOREZIVANJE VLADA SRBIJE\nTest samostalnosti prihvatljiv za većinu frilensera, smatraju u UFPS, URI…


OneBeat Balkans poziva muzičare da se prijave - oradio.rs\nOrganizacija OneBeat Balkans poziva mlade muzičarke i muzičare da učestvuju u zajedničkom stvaranju nove muzike i multidisciplinarnih dela u programu koji traje 24 dana, od 1. do 24. februara 2019. godine. Program obuhvata dve nedelje boravka na planini Rugova na Kosovu, nakon čega će uslediti desetodnevna turneja tokom koje će učesnici boraviti i svirati u Prištini, Skoplju, Tirani, Novom Sadu i Zagrebu.\nOneBeat Balkans deo je većeg globalnog projeta OneBeat koji je nastao u Americi. Na Balkanu se održava prvi put, a sprovode ga organizacije Bang on a Can’s Found Sound Nation i Balkan Art Zone, u partnerstvu sa ambasadama Sjedinjenih Američkih Država u Albaniji, Hrvatskoj, Makedoniji, Srbiji i na Kosovu.\nPortparolka organizacije Jovana Zdjelarević za Oradio kaže da je program namenjen profesionalnim muzičarima sa iskustvom, što treba da pokažu i u prijavi jer poenta kampa nije učenje već zajedničko stvaranje novih dela.\n"Tokom ova 24 dana, svaki učesnik imaće mogućnost da razvija ideje i projekte koje će kasnije sprovoditi u svojoj matičnoj državi, a koji će biti deo potojećeg OneBeat društvenog pokreta, inpirisanog muzikom", kaže Jovana.\nPrema njenim rečima, nema žanrovskih ograničenja.\n"Konkurs je namenjen svim muzičarima, bilo da sviraju tradicionalnu ili narodnu muziku, hip hop, džez ili eksperimentalnu muziku, elektronsku ili klasičnu muziku, a dobrodošli su i oni koji se bave dizajnom zvuka i multimedijalnom umetnošću", kaže Jovana.\nRok za prijave 5. novembar, a organizatori pozivaju zainteresovane da što pre krenu u proces akreditacije jer prijava nije jednostavna.\nViše informacija o programu nalazi se na internet stranici https://apply.balkans.1beat.org/.\nZa dodatna pitanja obratite se na mejl: onebeatbalkans@gmail.com , a tu je i Balkan Art Zone FB page: https://www.facebook.com/balkanartzone.


RTS :: Drveće napravljeno od mahovine kao moćan filter vazduha\nPriroda Drveće napravljeno od mahovine kao moćan filter vazduha\npetak, 03. jan 2020, 15:21 -> 17:35\nDrveće napravljeno od mahovine kao moćan filter vazduha\nSpecijalno ekološko drveće napravljeno od mahovine, postavljeno je u Londonu. Očekuje se da će imati značajne učinke u borbi protiv zagađenja u gradu.\nStabla su zapravo zeleni stubovi i postavljeni su na dve lokacije u okrugu Valtam Forest, gde je prošle godine u aprilu, zagađenje vazduha bilo na nivou vanredne situacije.\nTakvo drveće zovu još i prvim filterom zagađenog vazduha biotehnikom na svetu.\nPostavljeni zeleni stubovi imaju kapacitet prečišćavanja kao i 275 pravih stabala. Projekat je razvijen u saradnji okruga Valtham Forest sa firmom „Evergen“.\nSlične strukture ranije su korišćene u drugim gradovima, uključujući Berlin i Hongkong, prenosi Dejli mejl.\n„U našem okrugu, na različite načine se borimo protiv klimatskih promena više od decenije. U pitanju je najsavremenija tehnologija sa biotehničkim filterima, koja koristi biljke, a pre svega mahovinu za eliminisanje toksina i zagađenosti vazduha. Kao da smo posadili 275 stabala“, rekao je odbornik Klajd Loks.\n„Znamo da samo u Valtam Forestu oko 270 ljudi prerano umire svake godine zbog lošeg kvaliteta vazduha“, izjavila je odbornica Kler Koghil još u avgustu 2019. godine.\nDrveće od mahovine može da pomogne, ali svest o ljudskom uticaju na prirodu mora da jača\nDva stabla su postavljena na autobuskoj stanici pored stanice Lejtonston, pored koje prolazi put A-12, i zbog kojeg je u tom delu gradske četvrti nivo azot-dioksida najviši.\nTreći zeleni stub postavljen je na raskrsnici sa velikim prometom saobraćaja – između Lejtonston rouda i Kan hol rouda.\nInače, ovakvo drveće sadrži rezervoar za vodu, sisteme za navodnjavanje i senzore za nadgledanje rasta biljaka. Sve je to jedan održivi sistem koji se napaja kombinacijom ugrađenih solarnih panela i unutrašnjih baterija.\nCeo projekat su dobro proučili i odobrili ekolozi.\nMahovine različite strukture mogu ukloniti razne zagađivače iz vazduha – istovremeno stvarajući kiseonik.\n„Ovo je dragoceni korak filtriranja vazduha u Londonu, ali ipak, ne smemo ostati bez svesti o tome šta su klimatske promene i kako mi na njih utičemo“, rekao je za Metro direktor kompanije "Clean Air", Sajmon Birket.\n(subota, 04. jan 2020, 09:28) - anonymous [neregistrovani]\nNemam ništa protiv novih ideja Ali ovakva glupost odavno nije izmišljena.\n(petak, 03. jan 2020, 16:52) - anonymous [neregistrovani]\nUčinak je da s ovim "klimatskim promjenama" neki dobro zaradjuju\n(petak, 03. jan 2020, 15:56) - anonymous [neregistrovani]\nTo treba da bude u Aleksinac jer su građani ostali bez drveća nakon besmislenog posečanja zbog pešačke zone.\nNjen zagrljaj boli, okršaj džinovske hobotnice i naivnog orla\nSat za našu planetu - Ugasi svetlo na sat vremena\nOporavak ozonskog omotača menja pravac vazdušnih struja\nReka koja ima pravo glasa i može da vas tuži\nMeđunarodni dan šuma – isuviše su dragocene da bismo ih izgubili\n6° C 7° C 1° C 2° C 8° C -9° C\nPa citaj malo Почиње увођење 5Г мреже у Србији


Vučić:Za obnovu stotinu objekata u Vojvodini 1, 9 milijardi dinara - Televizija Kopernikus TV K::CN\nVučić:Za obnovu stotinu objekata u Vojvodini 1, 9 milijardi dinara\n22/10/2016 | Politika\nPremijer Aleksandar Vučić izjavio je danas u Novom Sadu da će Vlada Srbije izdvojiti 1,9 milijardi dinara za obnovu stotinu škola, vrtića i drugih objekata u Vojvodini, kao i da će realizacija tih projekata početi odmah.\nOn je nakon zajedničke sednice vlada Vojvodine i Srbije kazao da će više sredstava biti uloženo u pokrajinu pošto je nezaposlenost u njoj veća nego na jugu Srbije.\n„Danas smo na ozbiljan način razgovarali o rešavanju problema gradjana Vojvodine. Odlučili smo da prebacimo prvi novac Novom Sadu kako bi se pripremio za evropsku prestonicu kulture, četiri miliona evra za zgradu RTV-a, iako sam smatrao da je to preskupo, ali smo prihvatili sugestije da je važno da pokažemo da smo u stanju da obnovimo ono što je srušeno u NATO agresiji“, kazao je Vučić.\nGovoreći o vojnoj paradi povodom Dana oslobodjenja Novog Sada u Drugom svetskom ratu, premijer je najavio da će Vojska Srbije premijerno prikazati po šest okopnih vozila „Lazar 3“ i haubica „Nora“.\n„To je pokazatelj da naša vojna industrija i te kako može da napreduje i da ima budućnost. Ulaganjem u našu odbranu odvraćamo potencijalnog protivnika“, kazao je Vučić.


Gradsko vijeće Bihaća dalo saglasnost za novu lokaciju za prihvatni kamp\nGradsko vijeće Bihaća je u srijedu na vanrednoj sjednici dalo saglasnost za lokaciju „Lipa“ koju je bihaćki gradonačelnik Šuhret Fazlić predložio za formiranje prihvatnog kampa za smještaj izbjeglica i migranata.\nRadi se o zemljištu u istoimenom naselju udaljenom oko 20 kilometara od centra Bihaća i to je, kako je kazao gradonačelnik Šuhret Fazlić, jedina lokacija van urbanog područja u vlasništvu Grada koja može poslužiti za ovu namjenu.\nOvaj prijedlog zvanično će biti proslijeđen Ministarstvu sigurnosti BiH i predstavnicima Evropske komisije koji će donijeti konačnu odluku hoće li na ovoj lokaciji i biti formiran Prihvatni migracioni centar.\nPodsjetimo, gradonačelnik Bihaća već je ranije ovu lokaciju predlagao predstavnicima Međunarodne organizacije za migracije (IOM) i UNHCR-a koji su je nakon obilaska ocijenili neprihvatljivom zbog nepostojanja objekata i udaljenosti neophodnih servisa (bolnice, policije i slično).\n„Ovo je posljednji korak i zadnje što mi kao grad možemo uraditi da natjeramo državne organe da rade svoj posao i da počnu cjelovito upravljati migratskom krizom ali i da pozovemo međunarodnu zajednicu da nam pomogne, bez obzira što su ranije rekli da ova lokacija ne odgovara. Mi želimo biti dio rješenja i evo jedini nudimo lokaciju i država BiH mora da reaguje i da počne upravljati migrantskom krizom u Bosni i Hercegovini i da konačno rastereti Bihać i Unsko-sanski kanton koji nose njen najveći teret,“ kazao je gradonačelnik Bihaća Šuhret Fazlić po okončanju sjednice.\nRanije je iz Unsko-sanskog kantona od strane Operativne grupe za koordinaciju aktivnosti i nadzor nad migrantskom krizom u USK predloženo „Medeno Polje“ kod Bosanskog Petrovca kao lokacija za uspostavu Prihvatnog centra za USK.


Obeležen 1. maj protestnom šetnjom Beogradom - GSZSZ Nezavisnost\nPočetna Novosti Obeležen 1. maj protestnom šetnjom Beogradom\nObeležen 1. maj protestnom šetnjom Beogradom\nUmesto na tradicionalne prvomajske uranke više hiljada sindikalaca je uz dobošare i brojne sindikalne zastave protestovalo ispred Vlade Srbije. Među transparentima „Za veće zarade, vratimo dostojanstvo radu“, „Ništa o nama, bez nas“, „1. maj nije 1. april, ne šalite se sa radnicima“, bili su i oni upućeni MMF-u i Svetskoj banci koje su nosila dva dečaka sa natpisom …“molim te kaži čika Aleku da poveća platu mom tati da i ja probam čokoladu!“\n„Vratimo dostojanstvo radu“, poruka je više hiljada učesnika protesta Saveza samostalnih sindikata Srbije i Ujedinjenih granskih sindikata „Nezavisnost“. Kolona sindikalaca prošetala je centralnim beogradskim ulicama do zgrade Vlade Srbije gde su povodom Međunarodnog praznika rada, 1. maja predati zahtevi za povećanjem minimalne cene rada, vraćanjem penzija koje su umanjene zbog vladinih mera štednje i potpisivanjem kolektivnih ugovora.\nZahtevi učesnika protesta su veće plate i dostojanstven rad, potpisivanje kolektivnih ugovora, povećanje minimalnih zarada i izmena zakona o penzijskom i invalidskom osiguranju.\n„Danas kada je trebalo da smo napravili mnogo više koraka napred, mi se borimo za iste stvari“, poručio je predsednik Samostalnog sindikata Srbije Ljubisav Orbović.\n„Mi se danas borimo da se radnicima obezbede tri osmice (8 sati rada, 8 sati odmora i 8 sati kulturnog uzdizanja), mi se danas borimo da naše kolege imaju pravo da za državne praznike i u nedelju mogu da odmaraju, a mnoge naše kolege i trgovine i danas rade“, rekao je Orbović.\nU ime Ujedinjenih granskih sindikata „Nezavisnost“ okupljenima se obratio predsednik sindikata Zoran Stojiljković, koji je pozdravio i „sve one koji su danas na uranku i slave“.\nKako je kazao, siguran je da su i oni saglasni sa zahtevima radnika, ali ne veruju da nešto može da se promeni, pa nisu došli. „Parolom ‘gledaj svoja posla i ne mešaj se’ nećemo ništa postići“, poručio je Stojiljković.\n„Naš je problem što nas 90 odsto ljudi podržava, a jedva da nas ima 10 odsto koji bismo nešto učinili da se stvari promene. Mi smo tu došli da nešto pokušamo da uradimo i da promenimo“, rekao je Stojiljković.\nPredsednik Ujedinjenih granskih sindikata „Nezavisnost“ Zoran Stojiljković rekao je da pretpostavlja da su okupljeni došli na protest zato što im je „dosta“.\n„Dosta nam je poniženja, bede, života od prvog do prvog, straha od nezaposlenosti, dosta nam je servilnog slugaranja i ćutanja i savijanja kičme. Dosta nam je toga da ljudi sa pet minuta prave škole i sa školskim odmorom upravljaju privredom i društvom“, rekao je Stojiljković.\n„Dosta nam je situacije u kojoj, nažalost, nemamo nikakvu značajniju perspektivu“, zaključio je.\nProtestna šetnja, koju su predvodili dobošari, krenula je sa Trga Nikole Pašića, išla je Dečanskom ulicom preko Trga Republike ka Vladi Srbije. Ispred zgrade Predsedništva Srbije na Andrićevom vencu izraženo je negodovanje povicima „Ua“. Na kraju – na pisarnici Vlade Srbije predali su svoje zahteve.


13. do 19. novembar 2017. - Nedelja svesnosti racionalne upotrebe antibiotika (World Antibiotic Awareness Week)\nEvropski dan posvećen racionalnoj upotrebi antibiotika obeležava se 18. novembra svake godine, a od pre dve godine na predlog Svetske zdravstvene organizacije i cela nedelja, sa ciljem da se skrene pažnja stručnjaka i javnosti na opasnost koja preti javnom zdravlju zbog rezistencije bakterija na antimikrobne lekove i da se poveća svest o potrebi racionalne primene antibiotika. Najnoviji podaci pokazuju da se širom Evrope broj bolesnika zaraženih rezistentnim bakterijama povećava i da je rezistencija bakterija na antibiotike značajna pretnja javnom zdravlju.\n14. novembar, Svetski dan borbe protiv šećerne bolesti - „ŽENE I DIJABETES – NAŠE PRAVO NA ZDRAVU BUDUćNOST”\nSvetski dan dijabetesa (World Diabetes Day) je kampanja sa ciljem skretanja pažnje na problem dijabetesa u svetu. Obeležava se svake godine 14. novembra, na rođendan Frederick Banting-a, koji je sa Charles Best-om doprineo otkriću insulina 1922. godine. Logo Svetskog dana dijabetesa je plavi krug koji simbolizuje jedinstvo globalne dijabetes zajednice u borbi protiv pandemije dijabetesa.\nU svim bolnicama u Srbiji počelo je sprovođenje velikog istraživanja, Četvrta nacionalna studija prevalencije bolničkih infekcija i potrošnje antibiotika, u organizaciji Ministarstva zdravlja Republike Srbije u saradnji sa Republičkom stručnom komisijom za nadzor nad bolničkim infekcijama, Institutom za javno zdravlje Srbije „Dr Milan Jovanović Batut“ i mrežom instituta i zavoda za javno zdravlje.\nSprovedena obuka nastavnika fizičkog vaspitanja za predmet Fizičko i zdravstveno vaspitanje u 5. razredu osnovne škole u Južnobačkom okrugu\nLekari Instituta za javno zdravlje Vojvodine (iz Centra za promociju zdravlja i Centra za analizu, planiranje i organizaciju zdravstvene službe) su učestvovali u obuci nastavnika fizičkog vaspitanja (zajedno sa predstavnicima Školske uprave Novi Sad i Sombor) za uvođenje novog predmeta - Fizičko i zdravstveno vaspitanje, za učenike 5. razreda osnovnih škola, u Južnobačkom okrugu i Somboru.\nSvetski dan čistih ruku, 15. oktobar 2017. godine\nGeneralna skupština Ujedinjenih nacija je na inicijativu međunarodne koalicije „Pranje ruku sapunom” (Handwashing with soap – PPPHW) proglasila je 2008. godinu Međunarodnom godinom sanitacije i obeležen je prvi Svetski dan čistih ruku – 15.oktobar koji je prihvaćen od strane vlada, međunarodnih institucija, nevladinih organizacija, privatnih preduzeća i pojedinaca u više od 70 zemalja širom sveta. Svetski dan čistih ruku – 15. oktobar će biti centralni događaj u aktivnostima koje treba da daju podsticaj i mobilišu milione ljudi širom sveta da peru svoje ruke sapunom.\nU saradnji sa Svetskom zdravstvenom organizacijom (SZO) i pod pokroviteljstvom Ministarstva zdravlja, Srbija učestvuje u kampanji posvećenoj značaju imunizacije protiv gripa. Inicijativa predstavlja nastavak Evropske nedelje imunizacije, koja se održava svake godine u aprilu mesecu.\nOktobar mesec pravilne ishrane i 16. oktobar svetski dan hrane\nOrganizacija za hranu i poljoprivredu (FAO) obeležava svake godine 16. oktobar – Svetski dan hrane, dan kada je ova organizacija i osnovana 1945. godine. U Srbiji se 16. oktobar – Svetski dan hrane obeležava od 2001. godine uz podršku Ministarstva zdravlja Republike Srbije.\nFESTIVAL MENTALNOG ZDRAVLJA : 10. OKTOBAR – SVETSKI DAN MENTALNOG ZDRAVLJA\n1. oktobar 2017 − Međunarodni dan starijih osoba\nStarenje populacije danas predstavlja jedan od najvećih uspeha čovečanstva ali je i jedan od najvećih javno zdravstvenih izazova.\n10. septembar 2017. godine, Svetski dan prevencije samoubistva:\n“Odvoji minut, promeni život“ Svake godine više od 800.000 ljudi umire usled samoubistva, dok 25 puta više pokuša suicid.\n„NEDELJA PROMOCIJE DOJENJA“ - „ODRŽIMO DOJENJE ZAJEDNO“ - 1 - 9. avgust 2017. godine\nSvetska nedelja dojenja koja se svake godine obeležava u više od 170 zemalja sveta kako bi se povećali znanje i svest o značaju i prednostima dojenja i obezbedila podrška dojenju u cilju unapređenja zdravlja majke i deteta, ove godine obeležava se 25. put.\nSvetski dan stanovništva, 11 jul „Planiranje porodice: osnažuje ljude, razvija nacije“\n11. jul se obeležava širom sveta kao Svetski dan stanovništva i usmeren je na goruće i značajne teme iz ove oblasti. Ustanovljen je 1989. godine, od strane Populacionog fonda UN (UNFPA), a obeležava se od 1990 godine. Petmilijarditi stanovnik Zemlje utvrđen je 11. jula 1987. godine (Dan pete milijarde). Rezolucijom 45/216, iz decembra 1990. godine, Generalna skupština UN odlučila je da nastavi obeležavanje Svetskog dana stanovništva, kako bi skretala pažnju na značajna pitanja, uključujući i povezanost ove teme sa životnom sredinom i održivim razvojem.\n26. Jun – Međunarodni dan protiv zloupotrebe i nezakonite trgovine drogama\nInstitut za javno zdravlje Vojvodine obeležava 26. jun, Međunarodni dan protiv zloupotrebe i nezakonite trgovine drogama sa ciljem smanjenja zloupotrebe droga. Zloupotreba i posledice zloupotrebe psihoaktivnih supstanci pogađaju sve društvene slojeve u svim zemljama sveta. Zloupotreba droga ima negativne posledice po zdravlje i živote ljudi, podstiče kriminal i preti održivom razvoju.\nSVETSKI DAN BEZ DUVANA - 31. MAJ 2017. GODINE\nSvake godine, 31. maja, Svetska zdravstvena organizacija (SZO) i njeni partneri obeležavaju Svetski dan bez duvana, ističu zdravstvene i druge rizike koji se povezuju sa upotrebom duvana i zalažu se za delotvorne politike kojima se smanjuje njegova upotreba i štetne posledice.\nOBELEŽEN 10. MAJ, MEĐUNARODNI DAN FIZIČKE AKTIVNOSTI ZAJEDNO VEŽBALI POSETIOCI ŠTRANDA I PROFESORI SPORTA I FIZIČKOG VASPITANJA\nInstitut za javno zdravlje Vojvodine pod pokroviteljstvom Gradske uprave za zdravstvo Grada Novog Sada ove godine obeležio je Međunarodni dan fizičke aktivnosti u partnerstvu sa JKP Gradsko zelenilo i Fakultetom za sport i fizičko vaspitanje Univerziteta u Novom Sadu.\n4.GLOBALNA NEDELJA BEZBEDNOSTI NA PUTEVIMA UJEDINJENIH NACIJA 8. - 14. MAJ 2017. GODINE\n4.Globalna nedelja bezbednosti na putevima Ujedinjenih nacija, će biti obeležena u periodu 8.-14.maja 2017.godine pod sloganom “Uspori i sačuvaj živote“, biće posvećena brzini i opasnostima koje ona sa sobom nosi, kao i aktivnostima i merama koje treba preduzeti kako bi se umanjio ovaj vodeći rizik od smrti i povreda u saobraćaju.\n10. MAJ, MEĐUNARODNI DAN FIZIČKE AKTIVNOSTI\nMeđunarodni dan fizičke aktivnosti ili dan „Kretanja za zdravlje“ se obeležava od 2003. godine kao dan koji promoviše fizičku aktivnost. Deo je velike „Inicijative kretanje za zdravlje“ koja promoviše fizičku aktivnost i zdrav način života među svetskom populacijom, tokom cele godine. Dan „Kretanje za zdravlje“ je nacionalni prioritet i odgovornost svih: vlade, razvojnih sektora, građanskih i profesionalnih organizacija, privatnog sektora, zajednice i pojedinaca.\nO 10. maju, međunarodnom danu fizičke aktivnosti\nKako povećati fizičku aktivnost\nZablude o fizičkoj aktivnosti\nVežbe na radnom mestu\nKreativne radionice za rad sa decom na temu fizičke aktivnosti\nPrilog za edukatore\nPrezentacija za edukaciju\nMeđunarodni dan planete Zemlje 22. aprila, obeležava se svake godine širom sveta različitim manifestacijama i akcijama. One imaju za cilj da skrenu pažnju javnosti na značaj očuvanja životne sredine i da dovedu do promene ekološke svesti. Dan planete Zemlje prvi put je obeležen 22. aprila 1970. godine u SAD-u . Ovaj datum je službeno prihvaćen kao Dan planete Zemlje na Konferenciji Ujedinjenih nacija o Životnoj Sredini 1992. god. u Rio de Žaneiru.\nSvetski dan protiv tuberkuloze, 24. mart\nInstitut za javno zdravlje Vojvodine se svake godine pridružuje inicijativi Crvenog krsta - Gradske organizacije Novi Sad da na teritoriji naše opštine obeleži Nedelju zdravih zuba, u saradnji sa Klinikom za stomatologiju Novi Sad, Domom zdravlja „Novi Sad“, Klubom studenata stomatologije, Predškolskom ustanovom „Radosno detinjstvo“ Novi Sad, Medicinskom školom „7 april“ Novi Sad, Muzejom Grada Novog Sada, Muzejom Vojvodine i Pokrajinskim zavodom za zaštitu prirode, kao i mrežom osnovnih škola u Novom Sadu.\nSvetski dan bubrega – 9. mart 2017. godine „Bubrezi i gojaznost – zdravi stilovi života za zdrave bubrege”\n„GODINA PROTIV BOLA NAKON HIRURŠKIH OPERACIJA“\nSvake godine u svetu se izvede više od 300 miliona hirurških operacija - od ambulantnih hirurških procedura do složenih višečasovnih operacija vitalnih organa, kod pacijenata teškog opšteg stanja. Bol nakon hirurške operacije obično se smatra neizbežnim, nešto što treba izdržati. Činjenice govore da je skoro polovina postoperativno anketiranih, hospitalizovanih, pacijenata u drugoj polovini 20. veka prijavilo epizode teškog postoperativnog bola. Dugotrajni bol posle operacije pojavio se kao tema koja zaslužuje sistematska istraživanja pre samo 25 godina, delom zahvaljujući naporima Međunarodnog udruženja za proučavanje bola (IASP – Internatioal Association for the Study of Pain).\nDruštvo Srbije za borbu protiv raka – sajt\n„BOLJE SPREČITI NEGO LEČITI! ZDRAVA I SREĆNA 2017. GODINA!“ EDUKATIVNI KALENDAR ZA DECU\nProjekat „Edukativni kalendar za decu za 2017. godinu“ podrazumevao je izradu edukativnog kalendara namenjenog deci uzrasta od 6 do 10 godina na temu pravilnog korišćenja zdravstvene službe. Od 2004. godine Institut za javno zdravlje Vojvodine (IZJZV), pod pokroviteljstvom Gradske uprave za zdravstvo Grada Novog Sada, sprovodi projekte u okviru kojih priprema štampano zdravstveno-vaspitno sredstvo – zidni, edukativni, kalendar za decu uzrasta 6-10 godina, na različite teme očuvanja i unapređenja zdravlja. Edukacija zdravstvenih radnika, prevashodno zaposlenih u primarnoj zdravstvenoj zaštiti dece i mladih, te zaposlenih u obrazovanju koji rade sa ciljnom grupom dece, sastavni je deo ovih aktivnosti.\n4. FEBRUAR – SVETSKI DAN BORBE PROTIV RAKA\nEvropska nedelja prevencije raka grlića materice (22. - 28. januar 2017. godine)\nEvropska nedelja prevencije raka grlića materice se obeležava od 22-28. januara 2017. godine u cilju podizanja svesti žena o raku grlića materice i načinima prevencije. Prepoznajući značaj ove kampanje, Institut za javno zdravlje Vojvodine već jedanaesti put aktivno učestvuje u njenom obeležavanju.


FEDERALNA MINISTRICA Održan godišnji sastanak\nUsaglašavanje cjelokupnog pravnog okvira\nI. Š. / Avaz.ba 23.09.2019\nFEDERALNA MINISTRICA Đapo: Saradnjom s nevladinim sektorom do boljih rješenja u domenu zaštite okoliša\nSastanku su prisustvovali i predstavnici Ambasade Sjedinjenih Američkih Država i Evropske komisije u Bosni i Hercegovini\nFoto: E. Đapo\nFederalna ministrica okoliša i turizma Edita Đapo održala je godišnji sastanak sa predstavnicima nevladinog sektora u BiH o aktuelnim pitanjima iz oblasti zaštite okoliša.\nSastanku su prisustvovali i predstavnici Ambasade Sjedinjenih Američkih Država i Evropske komisije u Bosni i Hercegovini.\nMinistrica Đapo prezentirala je tekuće aktivnosti Federalnog ministarstva okoliša i turizma i napomenula da su prijedlozi zakona koje je ovo ministarstvo pripremilo, stavljeni u parlamentarnu proceduru.\nFederalna ministrica Đapo posebno je istaknula ulogu i doprinos nevladinog sektora u ovom procesu.\n- Saradnjom s nevladinim sektorom i uz njegovo aktivno učešće, zajedno smo došli do boljih prijedloga rješenja. Ova pozitivna iskustva i saradnja treba da budu nastavljeni kako bismo ubuduće zajedno djelovali brže i efikasnije - kazala je ministrica Đapo.\nPored prijedloga zakona, Federalno ministarstvo okoliša i turizma radi i na usaglašavanju cjelokupnog pravnog okvira s direktivama Evropske komisije i najsavremenijim standardima zaštite okoliša, saopćeno je iz ovog ministarstva.\n20.09.2019 u 15:41\nĐapo i Naesl: Nastaviti saradnju u realizaciji projekata infrastrukture i zaštite okoliša\nEdita Đapo Zaštita okoliša


Putin nudi Zvezdi novu Marakanu\nNaslov: Putin nudi Zvezdi novu Marakanu Pon Mar 21, 2011 2:48 am\nSpekuliše se da će jedan od Putinovih predloga beogradskim domaćinima biti da Gasprom, inače generalni sponzor Crvene zvezde, na mestu sadašnje Marakane izgradi novi sportsko-poslovni centar čija predviđena vrednost premašuje pola milijarde evra.\nZvezda-Zenit ipak bez Putina\nIako se nezvanično najavljivalo da će Vladimir Putin posetiti Hram Svetog Save i ići na utakmicu Crvene Zvezde i Zenita, za koji i sam navija, zatim držati predavanje na Pravnom fakultetu i slično, ruski premijer će imati samo zvanične sastanke koji se završavaju ručkom kod predsednika Srbije.\nPutinova ideja na putu je da se spotakne već u startu, jer nije razjašnjeno čije je zemljište na kome se Marakana nalazi - Zvezda ga smatra svojim, dok je stav Grada Beograda da je ono samo ustupljeno na korišćenje.\nNovi stadion pravio bi se po uzoru na „Dragao" (zmaj, nadimak trofejnog kluba), stadion fudbalskog kluba Porto. „Dragao" je napravljen pred Evropsko prvenstvo koje u Portugalu održano 2004. godine. To je jedan od najsavremenijih i najimpozantnijih objekata ovog tipa, koji ima 52.004 mesta za sedenje. Pored sportskih, objekat ima i brojne komercijalne sadržaje - šoping prostor, bioskop, veliki broj restorana...\nNjegova cena znatno je niža od one koju bi trebalo da uloži Gasprom - koštao je „svega" 97,8 miliona evra.\nUprkos brojnim zvaničnim najavama visoke posete, konkretniji razlozi Putinovog dolaska u Srbiju nisu poznati, osim što je očigledno da će naglasak biti na ekonomiji. Putin u Beograd dolazi iz Slovenije, gde će pričati o izgradnji gasovoda “Južni tok”, a u Ljubljani su već okačene ruske i slovenačke zastave na glavnim ulicama.\nAmbasador Rusije u Beogradu Aleksandar Konuzin rekao je juče da će predstojeći razgovori biti prilika da se “proceni sadašnje stanje odnosa između dve zemlje i da se razmotre perspektive dalje saradnje”, posebno u ekonomiji i energetici.\n"Značajna pažnja biće posvećena realizaciji projekta 'Južni tok', trgovinsko-ekonomskim odnosima u celini i investicijama", rekao je Konuzin, i od tema dodao i realizaciju međudržavnog sporazuma potpisanog 2008. godine u Moskvi, kojim su obuhvaćeni projekti kao što su modernizacija NIS, izgradnja podzemnog skladišta gasa Banatski dvor i drugi.\nKada je ugovarana poseta Putina Beogradu, započet je rad i na sporazumu o strateškom partnerstvu dve države, ali će ovaj dokument biti potpisan u junu kad Boris Tadić otputuje u državnu posetu Moskvi.\nA ulice pune prosjaka, sramota.\nNaslov: Re: Putin nudi Zvezdi novu Marakanu Pon Mar 21, 2011 3:34 am\nJebo ih šugavi fudbal\nNaslov: Re: Putin nudi Zvezdi novu Marakanu Pon Mar 21, 2011 5:15 am\nizadjite na terase da pechemo srpsko prase\nNaslov: Re: Putin nudi Zvezdi novu Marakanu Čet Mar 24, 2011 6:39 am\nPutine stavim ti ga međ' butine\nNaslov: Re: Putin nudi Zvezdi novu Marakanu Čet Mar 24, 2011 9:43 am\nNije tako strasno, Novak je dao 100.000 evra Gracanici.\nNaslov: Re: Putin nudi Zvezdi novu Marakanu Čet Mar 24, 2011 10:20 am\nda vam nije rusa jeli bi gloginje!\nNaslov: Re: Putin nudi Zvezdi novu Marakanu


Kraš MANJE PROFITABILAN od Jafe i Bambija\nFoto: DarioZg / RAS Srbija\nHrvatski konditorski brend "Kraš", čije su akcije u poslednja dva meseca utrostručile vrednost od kada je srpski biznismen Nebojša Šaranović, preko svoje firme "Kappa star" počeo da ih kupuje, objavio je rezultate poslovanja za treći kvartal i prvih devet meseci, koji su u skladu sa višegodišnjim trendom.\nOva kompanija je u tom periodu ostvarila neto dobit od 18,5 miliona kuna (2,4 miliona evra), što je za 9,8 odsto više u odnosu na isti period prošle godine.\nKonsolidovani prihodi iznosili su 704,4 miliona kuna (94,4 miliona evra), što je rast od 1,7 procenata u odnosu na isto razdoblje lani, dok su ukupni rashodi povećani za 1,6 odsto, na 682,8 miliona kuna (91,5 miliona evra).\nPrema podacima iz finansijskog izveštaja, prihodi od prodaje su iznosili 696 miliona kuna, od čega je porihod na domaćeg tržištu iznosio 381,3 miliona kuna, a prihod od prodaje u inostranstvu 315 miliona kuna (42,2 miliona evra). Posmatrano po tržištima, količinski rast prodaje beleži domaće tržište i to od 5,1 odsto, kao i izvoz na regionalna tržišta - BiH, Makedoniju, Srbiju i jugoistočnu Evropu, navodi se u izveštaju.\nBroker Nenad Gujaničić kaže da ova kompanija generiše veoma nisku profitabilnost, što je verovatno posledica same upravljačke i vlasničke strukture.\n"Profitne margine "Kraša" su prilično slabe s obzirom na prirodu ove delatnosti, što govori da menadžment ne može ili ne uspeva da kontroliše troškove. Tako je u proteklih nekoliko godina margina poslovne (operativne) dobiti bila od četiri do šest procenata, dok će ove godine verovano biti i slabija. Slično, margina neto profita u proseku je bila na nivou od dva do tri procenta", kaže Gujaničić.\nAko bi se poslovanje uporedilo sa sličnim konditorskim brendovima, moglo bi se zaključiti da "Kraš" lošije stoji. Gujaničić navodi primer požarevačkog "Bambija", koji je u poslednje dve godine imao marginu poslovne dobiti od preko 20 procenata, dok je margina "Jafe" (koja je u vlasništvu Šaranovića) bila u rasponu 11 do 13 odsto.\n"I neto profitne margine su bile znatno iznad "Krašovih": "Bambi" je u proseku ostvarivao neto profitnu marginu 17-18 procenata, a "Jafa" oko 10-11", dodaje Gujaničić.\nZATIŠJE PRED BURU Hoće li i braća Pivac početi da kupuju "Kraš" na berzi\nFINALE BITKE ZA KRAŠ Šaranović nudi dva i po puta više od Pivaca?\nTrenutna tržišna vrednost "Kraša" (na ceni od 1.050 kuna po akciji) je oko 210 miliona evra, što je prilično skupo gledajući trenutne poslovne rezultate, smatra on.\nNa pitanje zašto je "Kraš" interesantan Nebojši Šaranoviću ako poslovni rezultati kompanije nisu sjajni i zašto ulaže veliku sumu novca u akcije, Gujaničić kaže:\n"Kad je cena preuzimanja ovako visoka, to jedino može da znači da potencijalni novi vlasnik veruje da će pod njegovom upravom efikasnost kompanije, odnosno krajnji rezultat biti daleko bolji."\nDa li nas 2020. godine čeka NOVA SVETSKA EKONOMSKA KRIZA i šta bi to moglo da ZNAČI ZA SRBIJU\nPrema podacima sa Zagrebačke berze, najviše akcija ima "Mesna industrija braće Pivac" 30,73 odsto. Potom sledi "Kappa star" Nebojše Šaranovića sa 24,59, koja će, kad bude stekla 25 odsto po zakonu morati da objavi ponudu za preuzimanje.\nMesna industrija "braće Pivac" objavila je ponudu za preuzimanje, jer su imali tu obavezu, budući da su nameru iskazali ranije, pre nego što je Šaranović ušao u igru. Spremni su da plate samo 430 kuna po deonici (57,7 evra). Ta ponuda će trajati do 23. novembra.\nKRAŠ IPAK IDE U RUKE SRPSKOG BIZNISMENA Hrvati se međusobno izdali, prodali akcije radnika?\nŠARANOVIĆ POTPREDSEDNIK PKS Domaći privrednik i suvlasnik hrvatskog Kraša sada i u novoj "ulozi"\nSPECIJALNI POPUST ZA SRBE Hoteli u Orhidu i Strugi nude jeftinije rezervacije za turiste iz naše zemlje i do 20 odsto\nBrnabić na naslovnoj strani najveće svetske telekomunikacione organizacije ITU\nPredsednica Vlade Republike Srbije Ana Brnabić govorila je o razvoju digitalizacije u Srbiji za portal ITU (International Telecommunication Union).\nMETRO U BEOGRAD STIŽE I PRE NEGO ŠTO SMO MISLILI Precizirani svi rokovi, neki delovi grada dobiće potpuno NOVI OPIS\nGradnja metroa u Beogradu počinje do kraja sledeće godine, kaže zamenik gradonačelnika Goran Vesić.\nŠvajcarsko - srpska trgovinska komora danas organizuje konferenciju o dualnom obrazovanju u Srbiji\nŠvajcarsko-srpska trgovinska komora organizuje danas konferenciju "Dualno obrazovanje u Srbiji 2018: tekući rezultati i budući izazovi".\nUSLOVI ZA UPIS NA KRATAK KURS STUDIRANJA Ko sve može do sertifikata\nDa biste se upisali na neki od kratkih kurseva studiranja, koji su nedavno uvedeni u obrazovni sistem Srbije, sve što je potrebno jeste da ste završili srednju školu. Za upis na kratke kurseve studiranja, koji počinju već u oktobru ove godine, morate imati najmanje 18 godina, dok gornja granica starosti za upis ne postoji.\nTrgivinski rat SAD i Kine ruši putarine u brodskom kontejnerskom prevozu\nTrošak najma kontejnerskih brodova potonuo je u protekla četiri meseca 24 odsto, a znatno su pale i putarine u segmentu prevoza rasutog tereta, nadovezujući se na naznake usporavanja globalne trgovine s opasnim implikacijama po privredu.


TURISTE SVE VIŠE INTERESUJU ARHEOLOŠKI LOKALITETI | Timočke\nMajdanpek se nalazi u severnom delu istočne Srbije, u uskoj dolini reke Mali Pek. Prema poslednjem popisu iz 2011.godine, samo u opštini ima 7.699 stanovnika. Kao pretežno rudarsko mesto, obiluje i arheološkim lokalitetima a jedno od najpoznatijih je nalazište Rudna Glava koje se nalazi u blizini istoimenog sela kod Majdanpeka. Ovaj arheološki lokalitet predstavlja središte jednog od najranijih rudarstva bakra u jugoistočnoj Evropi. Pored Rudne Glave i Lepenskog Vira, nalazišta starog oko 8.500 hiljada godina, opština Majdanpek bi mapi arheoloških lokaliteta međunarodnog značaja, mogla da pridoda Malu i Kozju pećinu, lokalitete u blizini Belog izvorca, koji se već smatraju značajnim arheološkim nalazištima.\n– Ove pećine predstavljaju izuzetno značajna arheološka nalazišta.S obzirom na blizinu Rudne Glave za koju znamo da je jedna od najranijih rudnika samorodnog bakra u Evropi, a ovde imamo tragove metalurškog procesa topljenja, livenja bakra, to je fenomenalno. Naišli smo na mnogo ostataka iz pozne praistorije, a ispod njih i ostatke iz srednjeg paleolita, artefakte koji se vezuju za neandretalce i znali smo da su oni sigurno stariji od 40 hiljada godina, a da nalazište ima veliki potencijal. S druge strane, u Maloj pećini rezultati su bili spektakularni. Jer, naišli smo na artefakte, koji su datirani u period pre 40 hiljada godina. U pitanju su ostaci anatomski modernog čoveka, tako da Mala pećina predstavlja jedno od najstarijih nalazišta materijalne kulture homo sapiensa u Jugoistočnoj Evropi-kazao je Dušan Mihailović, profesor Filozofskog fakulteta u Beogradu.\nOno što je posebno interesantno za ovaj lokalitet je što je reč o nalazištu sa fizičkim, antropološkim ostacima neandretalaca , koja su izuzetno malobrojna.\n– Ovaj lokalitet ima veliki potencijal i ja se nadam da će u budućnosti omogućiti promociju čitavog ovog kraja i razvoj arheološkog turizma. Jer, Beli izvorac je već proglašen za prirodno dobro, a biće proglašen sigurno i za kulturno dobro, što će biti razlog da mnogi posete oba lokaliteta-dodao je Mihajlović.\nOkolina Majdanpeka u poslednje vreme sve je primamljivija arheolozima na polju njihovog istraživanja, kao i turistima. Prema podacima iskazanim u dokumentu pod nazivom Opštine i regioni u Republici Srbiji 2020., oppština Majdanpek po broju turista ozbiljno parira najposećenijim mestima u Borskom okrugu. U ovom dokumentu je nazančeno da je samo tokom 2019.godine, opštinu Majdanpek posetilo 29.372 turista od kojih je 5730 bilo stranih turista. U istom periodu ostvareno je 75.058 noćenja, što Majdanpek po broju noćenja turista svrstava na drugo mesto u Borskom okrugu, odmah posle Kladova.\nAtrakcije kulturno-istorijskog nasleđa predstavljaju veoma važan segment turističke ponude Srbije. Sve je više turista koji će posetiti neko mesto upravo zbog posebnih arheoloških lokaliteta i mgućnosti da se bliže upoznaju sa drevnim kulturama i životom jednog naroda u prošlim vremenima, tražeći nešto drevno, egzotično. U tom smislu, u poslednje vreme kod turista raste interesovanje baš za arheološki turizam, a mnoge države već godinama žive od toga poput Italije, Grčke, Turske. Za razvoj ovog vida turizma neophodna je određena priprema u vidu zaštite i očuvanja lokaliteta. Otvaranje lokaliteta može da utiče na ostatke, npr ikone mogu da izblede zbog prevelikog fotografisanja, ili kod otvaranja većeg broja hotela, restorana kod posećenijih lokaliteta, moe doći do pojave klizišta, poplava ili narušavanja drvene građe. Svojevremeno je na nekim lokalitetimaprimećen nedostatak informativne table koje bi posetiocu potvrdile značaj nalazišta, te sve izgleda kao velika ruševina. Dobro je što se svim mogućim nedostacima se pristupa sa velikom pažnjom jer su koristi od razvoja arheološkog turizma višestruke.\nOn svakako doprinosi da se na poseban način vidi i upozna prošlost, ali i pokretanju ostalih grana privrede, otvaranju novih radnih mesta, povećanju broja noćenja turista, većem razvoju čak i u oblasti nauke, budući da se sve više rade arheološka istraživanjima na gotovo svim lokalitetima opštine Majdanpek.\nPrilikom poseta turista, od prodaje suvenira, domaće hrane, meda, prirodnih domaćih napitaka, porasla bi tražnja za ovim proizvodima, što bi omogućilo meštanima dodatna prihod i mogućnost da se ozbiljnije razviju i ruralne oblasti i ostali vidovi turizma, poput seoskog. Arheološki turizam, podstiče i lokalni i sektorski razvoj.\nPrimetno je da lokalna samouprava svakako prepoznaje značaj očuvanja istorijskih spomenika, a tome svedoče brojna ulaganja u njihovu zaštitu, kao i ulaganja u doistraživanja arheoloških lokaliteta. Uz podršku države, arheološki lokaluteti bi mogli da se stave u funkciju održivog razvoja, a ujedno i zaštite od propadanja i zaborava.\nIzvor: Medijski natpisi,Uloga interpretacije u promociji arheološkog nasleđa u Srbiji, Opštine i regioni u Republici Srbiji 2020.\nProjekat Arheologija u službi turističkog razvoja“ sufinansiran je iz budžeta Opštine Majdanpek. „Stavovi izneti u podržanom medijskom projektu nužno ne izražavaju stavove organa koji je dodelio sredstva“.\n← NARODNA STRANKA BOR: KONCERT ACE LUKASA POKAZATELJ DA U BORU NE VAŽE ZAKONI\nNA SAJMU UČESTVOVALO 70 KOMPANIJA →


Znaci da će vaš zaposleni dati otkaz - WANNABE MAGAZINE\nZnaci da će vaš zaposleni dati otkaz\nSvaki mudar poslodavac zna da je gubitak zaposlenog, kao intelektualnog kapitala u koji je ulagano, teško nadoknadiv. Prema procenama stručnjaka, poslodavca košta 150% godišnje zarade zaposlenog koji je dao otkaz, da nadoknadi njegov gubitak. Ipak, veliki broj poslodavaca nije svestan činjenice da zavisi od svojih zaposlenih, možda čak i više nego što sami zaposleni zavise od kompanije.\nTržište rada je turbulentno, a za razliku od vremena naših roditelja, kada su ljudi najčešće ceo život radili na jednom radnom mestu, danas je polje rada dinamično, i ljudi stalno tragaju za unapređenjima i stimulansima. Bez njih, oni teže promeni poslova i istraživanju sebe u uslovima koji im više pogoduju.\nUkoliko je radna atmosfera vašeg kolektiva takva da se ne obraća pažnja na sposobnosti i napore ljudi, i ukoliko ne postoji sistem nagrađivanja zaposlenih i mogućnost njihovog napretka, možete očekivati veliku fluktuaciju ljudi, i veliki broj otkaza. Ipak, zaposlene nekada i mali nedostaci na poslu mogu da obeshrabre, pa ukoliko želite da to prepoznate na vreme i zadržite svoj dragoceni intelektualni kapital u firmi, evo kako možete primetiti kada vaš zaposleni razmišlja o otkazu.\nUzimanje dodatnih slobodnih dana\nUkoliko primećujete da radnik češće odsustvuje sa posla nego što je to uobičajeno, postoji mogućnost da je on zapravo u potrazi za drugim poslom i da odlazi na razgovore u druge kompanije. Naravno, ne treba da budete paranoični, niti da tu paranoju pokazujete, ali ukoliko vam je stalo da zadržite zaposlenog, ne bi bilo loše da u ovakvim situacijama iskreno porazgovarate sa zaposlenim i proverite da li ga nešto na poslu čini nezadovoljnim i kako možete da ispravite to.\nUkoliko je vaš zaposleni bio od onih ljudi koji su uvek davali svoj maksimum i prvi uskakali da reše probleme, a odjednom su prestali da se zalažu, moguće je da ne planiraju da još dugo ostanu u kompaniji.\nZaposleni koji dugo rade na jednom mestu se teško odriču svojih zaduženja. Ukoliko odjednom počinju da odustaju od dugotrajnijih projekata i da ih delegiraju drugim kolegama, to može značiti da se oni nekako ne uklapaju u njihove planove.\nUkoliko u situacijama kada se raspravlja o određenim pogodnostima ili problemima u obavljanju procesa rada, zaposleni odjednom ne pokazuje apsolutno nikakvu zainteresovanost niti borbenost, moguće je da smatra da ne može da dovoljno utiče na povećanje svog zadovoljstva poslom, ili da planira da da otkaz.\nOpšta promena raspoloženja\nUkoliko se neko nalazi pred otkazom, ili u dilemi, unutrašnji konflikt lako se može prepoznati u njegovoj mimici lica. Zaposleni je u ovakvim situacijama više pod stresom, deluje nezadovoljnije, smrknutije i često se isključivo usiljeno smeje.\nNaravno da ne treba po svaku cenu zadržavati svakog zaposlenog, kao i da treba imati razumevanja ukoliko neko ima potrebu za promenom, ali svakako da treba uložiti trud da se vredni zaposleni zadrže u kompaniji i da se njihovi poslovi učine stimulativnim. Uvek imajte na umu da ukoliko jedna osoba otkazom otvoreno izrazi nezadovoljstvo, postoji velika mogućnost da ona nije jedina koja je nezadovoljna.


Tanjug 15. maja 2021. 16:31\nPODGORICA – Premijer Zdravko Krivokapić energično je danas odbacio svaku povezanost aktuelne vlade sa događajima u Srebrenici, a DPS, Mila Đukanovića i njihove bivše koalicione partnere optužio da pokretanjem tog pitanja u parlamentu danas stvaraju nacionalne podele i pokušavaju da sa sebe speru odgovornost koja nije procesuirana, ali je, kako ističe, jasna.\nDPS i njihovog pedsednika pozvao je da njega više ne prozivaju da se u svoje, njihovo i ime Đukanovića, izvinjava za zločine i politiku koja, kako je poručio, „niti je deo ove vlade, niti je deo mene lično, ali jeste neizbrisiv trag i najcrnja senka njihove prethodne vlasti“.\nOn ukazuje da DPS u svom poznatom maniru stvaranja podela, posebno nacionalnog jaza, u kom su, kako navodi, oni najbolje profitirali, pa stvorili model po kom su se triderset godina održavali na vlasti, poslednjih meseci bivši i „korumpirani DPS, podmećući ispred sebe svoje koalicione partnere pita i pripitkuje svakog člana parlamentarne većine i vlade o zločinu u Sredbrenici, tražeći odgovor o tome da li se u Srebrenici dogodio genocid“.\n„Prošlost u kojoj je DPS vodio, a u Dubrovniku i predvodio ratove za mir, ratove za očuvanje srpskog indetiteta kog se danas bespoštedno odriče, prošlost u kojoj je DPS krčio puteve do ratom zahvaćene Bosne i Hercegovine, u kojoj je deportovao i proganjao one sa kojima je kasnije koaliciono sarađivao, prošlost u kojoj je upravo DPS vodio politiku koja je do Srebrenice i dovela“, naveo je premijer.\nDPS se, kaže, usuđuje da „o svojoj Srebrenici zapitkuje ljude koji sa Srebrenicom nisu imali ništa, mnoge od njih koji su u vreme zločina u Srebrenici bili u predškolskom uzrastu“.\n„A kao eho ovakvog pitanja ostaje činjenica koja opominje ljudski razum, da parlamentarni predstavnici manjinskih naroda sada postavljaju pitanje koje do 30. avgusta nisu smeli da postave svojim koalicionim partnerima, svom DPS-u, a iza sebe su imali više od dvadeset godina mogućnosti da o Srebrenici zauzmu sve rezolucije ovog sveta, da žrtve zločina u Srebrenici stavljaju kao štit kriminala DPS-a“, naveo je crnogorski premijer.\n„Ali, ali ne mogu svojim žaljenjem iskupiti one koji takvo žaljenje suštinski nisu pokazali, koji su do Srebrenice, ratova i žrtava najličnije vodili, a koji preko imena premijera ili ove vlade žele da iskupe svoju odgovornost koja se novoj vlasti ni po čemu ne može pripisati“, poručio je Krivokapić.


Sud BiH potvrdio pet optužnica u slučaju Memić\nTanjug 21. jula 2021. 14:32\nSARAJEVO – Sud Bosne i Hercegovine potvrdio je optužnicu protiv pet osoba, uključujući dvojicu policajaca, koji se terete za zločinačko udruživanje s ciljem prikrivanja dokaza o misterioznoj smrti mladića Dženana Memića iz Sarajeva, saopštilo je danas Tužilaštvo BiH.\nDženan Memić je pod još nerasvetljenim okolnostima smrtno stradao u februaru 2016. godine kada je teško povređen dok je šetao s tadašnjom devojkom a zbog težine povreda je nakon sedam dana umro u bolnici.\nTužiteljstvo Sarajevske županije koje je vodilo istragu tvrdilo je da je reč o saobraćajnoj nesreći i zbog toga je podiglo optužnicu protiv dvojice muškaraca koji su to navodno skrivili.\nŽupanijski sud u Sarajevu je u dva navrata dvojicu osumnjičenih oslobodio optužbi i sada se obnovljeni postupak protiv njih po žalbi županijskog tužilaštva vodi pred Vrhovnim sudom Federacije BiH.\nČlanovi porodice Memić uporno tvrde da saobraćajne nesreće nije bilo i da je Dženan ubijen a istraga krivo vođena uz prikrivanje dokaza pa su zbog toga podneli krivičnu prijavu državnom tužilaštvu.\nTužilaštvo BiH u optužnici koja je sada potvrđena tvrdi kako je pet optuženih predvođeno Zijadom Mutapom pokušalo da prikrije ili da falsifikuje dokaze radi usmeravanja istrage u pgrešnom smeru


Varheji: Neophodna transformacija medijskog okruženja na Balkanu - JUGPRESS\nEvropski komesar za proširenje Oliver Varheji izjavio je danas da je u zemljama regiona potrebno ostvariti “pozitivnu transformaciju medijskog okruženja” i da Brisel pridaje veliku važnost reformi u oblasti medija u procesu proširenja.\nNa onlajn konferenciji „Sloboda medija na Balkanu“, koju je organizvao bugarski portal Euraktiv, Varheji je izjavio da su sloboda medija, sloboda izražavanja i medijski pluralizam od ključne važnosti u procesu pristupanja EU, da su važni za slobodnu, otvorenu i informisanu debatu i da predstavljaju stubove na kojoj je izgrađena svaka demokratija.\nMeglena Kuneva, ambasadorka EU u Savetu Evrope i prva evropska komesarka iz Bugarske, istakla je da se sloboda medija ne može posmatrati odvojeno od drugih ljudskih prava, uključujući slobodno izražavanje, okupljanje, pravedno suđenje…\n„Rezultat je da većina građana nema prave informacije o tome šta se dešava u zemlji, regionu, Evropi i svetu“, kazao je Diklić.\nAntoaneta Nikolova, direktorka Inicijative za slobodu medija na Balkanu, izjavila je da je ta organizacija poslala pismo Evropskoj komisiji i evropskim javnim servisima u kojima su izrazili „zabrinutost zbog vlasništva i uredjivačke politike“ Juronjuza posle odluke da uđe u „problematična partnerstva“ u Srbiji i Bugarskoj.\nDodao je da su Reporetri bez granica sredinom maja uputili pismo republičkom javnom tužiocu Srbije u kojem su izrazili zabrinutost, ali da još nisu dobili odgovor.Salaj je istakao da su mediji čuvari demokratije, a da EU treba da bude čuvar medija (watch dog), time i demokratije.


Ekskluzivni ugovor između kompanija "Verano motors" i "Grand prom"\n"Grand" pojačan za 155 "pežoa"\nKompanije "Verano motors" i "Grand prom" potpisali su ugovor o nabavci 155 "Pežoovih" vozila, za potrebe kompanije "Grand prom". Reč je o nastavku dugogodišnjeg partnerstva dve uspešne srpske kompanije koje datira od 1999. godine, a koje će, pre svega, rezultirati i boljom, efikasnijom i profesionalnijom uslugom prema krajnjim potrošačima. "Grand prom" već godinama svoje poverenje poklanja isključivo "Pežou" tj. "Verano motorsu".\n- Veoma smo ponosni na činjenicu da smo jedan od retkih predstavnika strane autoindustrije u Srbiji koja može u svakom trenutku da odgovori na zahteve velikih kupaca kakav je "Grand". Međutim, nije dovoljno samo imati određen broj vozila na lageru, važno je poverenje koje se između poslovnih partnera stiče godinama, a pre svega zahvaljujući dobroj usluzi i evropskim standardima kvaliteta. "Grand prom" je jedan od naših najvažnijih poslovnih partnera, a naši zajednički planovi iz godine u godinu postaju sve ambiciozniji - rekao je Radomir Živanić, vlasnik kompanije "Verano motors".\nDa podsetimo, "Verano" već godinama veliku pažnju posvećuje upravo flotnoj prodaji, a lista njihovih stalnih klijenata najbolje govori u prilog ove činjenice (PTT Srbija, MUP, Telekom, Dunav osiguranje, Marbo, Grand kafa, Mikrosoft, BAT, DHL, HP, UNCR, Galenika, Gorenje, OMV, Sosiete ženeral, TV Foks itd). Kompanija Grand prom je lider na domaćem tržištu i najveći regionalni uvoznik kafe.\n"Volvo" proslavio 20 godina od pojave prvog vazdušnog jastuka\nU blizini Jagodine otvoren novi "Mercedesov" servis i salon "DM Gilje auto"


Savršena kolevka za uplakane bebe - Moj Enterijer – Kupatila, Nameštaj, Kuhinje, Garniture...\nSavršena kolevka za uplakane bebe\nSvaki novopečeni par roditelja će vam odmah reći – najteže je uspavati novorođenu bebu...\nNaravno, postoje načini da se to izvede, a jedan od načina je vozikanje bebe na zadnjem sedištu automobila. Bebe iz nekog razloga uživaju u zvuku i vibracijama koje automobil pravi i to im pomaže da lakše utonu u san. Ipak, roditelji to ne mogu raditi po ceo dan, a zahvaljujući dizajnerima kompanije Ford, sada to više ne morate raditi!\nŠpanski odsek ove kompanije kreirao je Max Motor Dreams kolevke za bebe, koje simuliraju umirujuću vožnju na zadnjem sedištu automobila koju bebe obožavaju. Kolekve imaju LED svetla koja imitiraju ulično osvetljenje, a imaju i zvučnike na donjem delu koji emituju prigušene zvuke motora zarad kreiranja ambijenta. Sve to ne bi ničemu služilo da nije nežnog ljuljanja koje zapravo uspavljuje bebe, pa su ovi dizajneri i na to mislili i kreirali mehanizam koji vibrira.\nSve ovo, roditelji mogu kontrolisati uz pomoć aplikacije koja se instalira na mobilni telefon, a čak možete uneti i putanju koju će vaša kolevka preći kako bi se reprodukovali isti pokreti u kojima vaša beba uživa.\nZa sada, kreirana je samo test kolevka, ali kako kažu iz kompanije Ford, od predstavljanja koncepta, veliki broj ljudi ih je kontaktirao i raspitivao se o ceni i dostupnosti iste, tako da će je najverovatno zaista napraviti i pustiti u prodaju!\nPROČITAJTE SLEDEĆI TEKST: Gaultier fotelje inspirisane kočijama


Saopštenje AOM povodom pretnji smrću novinarima NDNV\nHome»Aktuelno»Saopštenje AOM povodom pretnji smrću novinarima NDNV\nBy Media & Reform centar 16/09/2016 Updated: 11/10/2016 Nema komentara1 Min Read\nDinko Gruhonjić, Foto: Medija centar Beograd\nAsocijacija onlajn medija pruža podršku svojim kolegama iz Nezavisnog društva novinara Vojvodine i poziva policiju i tužilaštvo da učine sve da ih zaštite i otkriju ko im je pretio.\nOvo pismo je samo poslednje u nizu serije pretnji smrću i nasiljem koje su proteklih dana putem društvenih mreža pristizale rukovodstvu NDNV-a, pre svega predsedniku udruženja. O ovome je obavešteno i Tužilaštvo za visokotehnološki kriminal, koje se do danas nije oglasilo.\nUkoliko se hitno ne otkrije ko stoji iza ovako jezivih pretnji novinarima i oni najoštrije kazne, biće otvoreno pitanje bezbednosti svih građana Srbije.\nPismo/ Foto: AOM\nNedim Sejdinović, Foto: Medija centar Beograd\nPodsećamo, predsedniku Nezavisnog društva novinara Vojvodine (NDNV) Nedimu Sejdinoviću i programskom uredniku NDNV-a Dinku Gruhonjiću, kao i njihovim porodicama, upućene su otvorene i jezive pretnje smrću.\nPretnje su upućene anonimnim pismom, koje je pristiglo na adresu NDNV-a i naslovljeno je na predsednika Nedima Sejdinovića.\nMagločistač, Agrosmart i Bečejski mozaik postali deo AOM-a Autonomija i NDNV pozivaju građane da im pomognu da plate sudsku kaznu Asocijacija onlajn medija dobila svoj kodeks Saslušan osumnjičeni za incidente na projekciji filma Albanke su naše sestre u Nišu\nAOM Asocijacija Online Medija Dinko Gruhonjić NDNV Nedim Sejdinović


“Utisak nedelje” i Olja Bećkovć od aprila na TOP kanalu - Dijalog.net\nNaslovna Politika “Utisak nedelje” i Olja Bećkovć od aprila na TOP kanalu\n“Utisak nedelje” i Olja Bećkovć od aprila na TOP kanalu\nPostavljeno 7. February 2019.\nBeograd, 7. februar 2019.- Televizijski kanal TOP, koji je deo kompanije United Media, 1. aprila startuje sa novom programskom šemom.\nU novoj programskoj šemi TOP kanala, pored serijskog i filmskog programa, naći će se talk show emisije političkog i zabavnog karaktera, uključujući i "Utisak nedelje" sa Oljom Bećković.\n"Veliko nam je zadovoljstvo što možemo da objavimo da smo sa autorkom emisije Oljom Bećković postigli dogovor i što se jedna takva emisija kao što je 'Utisak nedelje' vraća na male ekrane, baš na TOP kanal", navedeno je u saopštenju.\nKako se dodaje, ukidanje emisije na jesen 2014. godine ostavilo je prazninu u medijskom prostoru Srbije, a osluškujući želju publike, videli smo da nedostaje otvoren i beskompromisni način razgovora Olje Bećković i njen stil uređivanja.\nEmisija će ići svake nedelje, zadržaće svoj prepoznatljiv koncept u kojem će autorka sa svojim gostima u studiju razgovarati o događajima koji su obeležili proteklu sedmicu, navode u TOP kanalu.\nJutarnji termin na TOP televiziji biće rezervisan za "Mentalno razgibavanje" koje će gledaoci ne samo moći da gledaju na malim ekranim već i da slušaju direktan lajv strim.\nOva emisija je na najvećim radijskim stanicama u Srbiji gde je emitovana obarala sve rekorde slušanosti. Darku Mitroviću će se u studiju TOP kanala pridružiti Veljko Pajović koji je godinama vodio i uređivao "Beogradsku razglednicu" na Studiju B.\nU okviru nove programske šeme, na TOP kanalu biće emitovana i nova emisija produkcije Insajder "Male Velike priče".\nRedakcija Insajder koja petnaest godina otkriva sistemske probleme iza kojih se kriju zloupotrebe i kriminal, sada će se svakodnevno baviti problemima građana.\nRešavanje svakodnevnih problema pokazaće da "male" priče oslikavaju propuste i zloupotrebe u funkcionisanju sistema.\nPored ovih formata, TOP kanal će nastaviti sa emitovanjem najkvalitetnijeg domaćeg i stranog serijskog i filmskog programa, navodi se u saopštenju.\nOznakemedijiOlja BećkovićTOP kanalUtisak nedelje\nPrethodno CPJ: Srpske vlasti da detaljno istraže pretnje upućene televiziji N1\nSledeće Nova knjiga Boška Mijatovića u Arhipelagu\n18 hours pre\nBeograd, 17. avgust 2019. – Građanske inicijative upozorili su novoizabrane članove …\nTop Tags lokalna samouprava Srbija i Evropska unija Evropska unija Vlada Republike Srbije Pravosuđe mladi Evropska komisija konkurs OCD mediji Politika vladavina prava evropske integracije Društvo Civilno društvo


Odbijen Jovićev zahtjev u kojem se predviđaju tri javna RTV servisa - Klix.ba\nOdbijen Jovićev zahtjev u kojem se predviđaju tri javna RTV servisa\n30.5.2009. u 19:23\nUstavni sud BiH odbacio je zahtjev nekadašnjeg predsjedavajućeg Predsjedništva BiH Ive Mire Jovića za ocjenu ustavnosti Zakona o Javnom radio-televizijskom sistemu BiH u dijelu kojim se predviđaju tri javna RTV servisa i dvije televizijske i dvije radio stanice sa teritorije određenog entiteta.\nU saopštenju se navodi da je Jovićev zahtjev odbijen, jer nije dobio podršku pet sudija.\nKako je obrazloženo, ovakva odluka donesena je na osnovu odredaba novog stava 3. člana 40. Pravila Ustavnog suda BiH, prema kojem se zahtjev odbija kada u plenarnoj sjednici u donošenju odluke učestvuje manje od ukupnog broja od devet sudija, a najmanje pet sudija ne glasa identično o prijedlogu odluke.\n"S obzirom na to da predsjednica Seada Palavrić i sudija Mirsad Ćeman nisu mogli učestvovati u radu u ovom predmetu, a podnosilac zahtjeva Jović nije dobio podršku pet sudija za usvajanje zahtjeva, niti je pet sudija glasalo protiv njegovog zahtjeva, smatra se da je njegov zahtjev odbijen", navodi se u saopštenju.\nUstavni sud odbio je i Jovićev zahtjev za ocjenu ustavnosti člana 9. stav 2. i člana 26. stav 4. Zakona o Javnom radio-televizijskom sistemu BiH, jer je, kako je navedeno, podnosilac odustao od zahtjeva.


TotalCar.rs » Novak Đoković postao brend ambasador Mercedesa\nMercedes-Benz, Novak Đoković, novo, TOP\n0 komentara 5583 pregleda\nNajbolji srpski i svetski teniser Novak Đoković novi je brend ambadasor Mercedesa, pošto je danas potpisao sponzorski ugovor sa predstavnikom nemačke automobilske kompanije, Andreasom Binderom.\n“Zadovoljstvo mi je što sam postao ambasador vodedće svetske automobilske kompanije. Trudću se da kroz ovu saradnju osmislim što više humanitarnih akcija na nacionalnom i međunarodnom nivou”, rekao je Đoković na konferenciji za novinare u Teniskom centru “Novak” na Dorćolu.\nPredstavnik “Mercedesa” je poručio da Srbija može da bude ponosna na takvog sportistu kao što je Đoković.\n“Novak je podigao tenis na viši nivo i svakako je vodeći sportista sveta u 2011. godini”, rekao je Binder i dodao da će Đoković biti savršeni ambasador “koji će ispisati još mnogo stranica teniske istorije”.\n“Novak je svojom ličnošću i izvanrednim sportskim dostignućima osvojio srca miliona ljudi širom sveta”, rekao je Binder.\nProdaja automobila i dalje opada\nToyotin pogled u budućnost: Do vodonika pomoću čarobnog štapića\nVideo: Ferrari California Turbo prototip


Moldavija proglasila vanredno stanje zbog krize s gasom - Svet - Dnevni list Danas\nPočetna » Svet » Moldavija proglasila vanredno stanje zbog krize s gasom\nBeta - AFP22.10.2021. 17:06\nMoldavija je uvela danas vanredno stanje koje će joj omogućiti da obezbedi rezerve gasa posle odluke njenog ruskog snabdevača o podizanju cena, u kontekstu krize tog resursa u Evropi.\n„Suočavamo se sa kritičnom situacijom“, rekla je moldavska premijerka Natalija Gavrilita u obraćanju parlamentu, koji je izglasao tu vanrednu odluku.\nSiromašna zemlja od 2,6 miliona stanovnika Moldavija dobija gas od Rusije preko rusko-moldavske firme Moldovagas, formirane sa ruskim gitantom Gaspromom.\nVanredno stanje će dozvoliti Moldaviji da nabavlja gas iz drugih evropskih zemalja izbegavajući birokratske procedure.\nGasprom je u oktobru podigao svoje cene gasa za Moldaviju sa 550 dolara na 790 dolara za 1.000 kubnih metara, u vreme kada se Evropa suočava sa krizom gasa kao rezultat između ostalog jačanja ekonomske aktivnosti posle pandemije, slabih zaliha i dolaska zime.\nProšlog meseca Gasprom i Moldovagas su se dogovorili da produže ugovor do 31. oktobra.\nMeđutim, prema premijerki Gavriliti, članici proevropske vlade, dve firme ne drže reč i ne isporučuju dogovorene količine gasa.\nPregovori su komplikovani i zato što gas koji ide u Moldaviju prelazi preko Pridnestrovlja, separatističke proruske teritorije koja se odvojila od Moldavije pre 30 godina posle rata.\nPrema premijerki Kišinjev i Gasprom i dalje vode pregovore o rešenju krize ali je rekla da ne veruje u njihov uspeh. Zbog toga je po njoj potrebno odmah delovati da ne bi zemlja ostala bez gasa.\nEvropske zemlje optužile su Moskvu da pogoršava krizu odbijanjem da isporuči dodatne količine gasa, optužba koju Rusija odbacuje.\nKada je reč o Moldaviji kritičari Kremlja tvrde da je Moskva podigla tarife da bi kaznila Kišinjev posle izobra 2020. proevropske predsednice Maje Sandu.\nMoldavija, bivša sovjetska republika, podeljena je od nezavisnosti 1991. između pristalica približavanja s Moskvom i onih koji žele pridruživanje Evropskoj uniji.


Real ponudio 45 miliona za Jovića - Šansa sport\nReal ponudio 45 miliona za Jovića\nfeb 12, 2019 - 11:03:12 Autor: Šansasport Kategorija: Međunarodni fudbal\n"Bild" piše da šampion Evrope pokušava da otme pojačanje Barseloni\nEl klasiko za potpis Luke Jovića - njemački mediji su juče objelodanili informaciju da su agenti najboljeg strijelca Bundeslige već postigli dogovor sa Barselonom, ali čini se da Real ne sjedi skrštenih ruku.\n"Bild" je objavio da je Florentino Peres poslao ponudu u Frankfurt tešku 45 miliona eura. I da je zbog konkretnosti i pomenute cifre u ovom trenutku za korak ispred Barselone kada je u pitanju trka za mladog srpskog asa.\nBarsa još od novembra prati Jovića, kada je jedan od glavnih skauta boravio u Beogradu kako bi ga vidio na djelu na utakmici sa Crnom Gorom. Kako je tada igrao samo nekoliko minuta, napadač rođen 1997. godine je kasnije više puta bio na skeneru i dobio je više nego zadovoljavajuće ocene.\nOčigledno je da je ofanziva Barselone podstrekla ljude u Madridu da krenu agresivnije u akciju. Pitanje je da li su zakasnili, s obzirom na to da se Jovićev menadžer već sastao sa direktorima Barselone Pepom Segurom i Erikom Abidalom.\nValverde: Barsa je zaslužila više u Lionu\nBarsa se mučila, ali pobijedila Valjadolid


Početak/Društvo/Pet miliona za zamenu stolarije na školi „Dr Zoran Đinđić“\nGrad Niš i kompanija NIS, u saradnji sa resornim ministarstvima Republike Srbije, opredelila je sredstva za realizaciju projekata ,,Zajednici zajedno 2021“. Grad je predložio kompaniju NIS i njihovom odlukom, sredstva su usmerena na oblast zaštite životne sredine, a među onima koji su konkurisali za sredstva našla se i Osnovna škola „Dr Zoran Đinđić“ u Brzom Brodu.\nŠkoli je na konkursu odobeno pet miliona dinara, a sredstva su uložena za zamenu stolarije. Školu je na konkurs prijavila direktorka Dragana Stevanović.\n„Za sredstva smo konkurisali projektom Insvesticiono održavanje – zamena stolarije na objektu OŠ ,,Dr Zoran Đinđić“, u oblasti energetske efikasnosti. Komisija NIS kompanije, odabrala je naš projekat i opredelila finansijska sredstva za zamenu stolarije u vrednosti od pet miliona dinara. Škola će tako sada dobiti novu stolariju, počev od prozora, što će u mnogome poboljšati njenu energetsku efikasnost i sprečiti gubitak toplotne energije“, objašnjava direktorka Dragana Stevanović.\nOna dodaje da su sredstva dobijena na konkursu od posebnog značaja za školu, a zamena stolarije na objektu počinje naredne nedelje.\n„Kako je škola nedavno promenila sistem grejanja i prešla da se greje na gas, uz zamenu dotrajale stolarije na objektu neće biti samo poboljšana energetska efikasnost objekta već će se i znatno smanjiti zagađenje životne sredine što nam je svima bio drugi cilj jer je očuvanje životne sredine i sprečavanje njenog zagađenja sada u centru pažnje. Na ovaj način dajemo svoj doprinos i tom cilju“, dodaje direktorka škole.\nOsnovna škola „Dr Zoran Đinđić“ se nalazi u naselju Brzi Brod koje je u ekspanziji i koje ima 14.000 stanovnika.\nU ovoj školskoj godini nastava se izvodi za 401 učenika, smeštenih u 16 odeljenja, i postoji potreba za proširivanjem radnog prostora i materijalne osnove rada. Škola prati savremene tokove, učestvuje u raznim projektima koji su usmereni na podizanje kvaliteta obrazovno-vaspitnog rada, stručnih kompetencija nastavnika, komunikacijskih veština i povećanja bezbednosti učenika.\nBrzi Brod Osnovna škola\n2. marta 2022. u 19:41\nNajbolja direktorka koju je ova škola videla. Blago njima svaki dan da zahvaljuju Bogu što im je ova žena došla tamo. Za razliku od onog ološa od direktora Nataše koja prstom nije mrdnula godinama a naša deca su se smrzavala. Bravo za novu direktorku\n2. marta 2022. u 19:42\nNajbolja direktorka koju je ova škola videla. Svaki dan treba da zahvljujemo Bogu na njoj. Toliko toga je uradjeno za našu decu za kratko vreme. Za razliku od prethodne direktorke koja je bila balo rečeno katastrofa prstom nije mrdnula godinama. Deca su nam se smrzavala. Svaka čast novoj direktorki.


Dobitnici Kristalne Prizme za 2015. UniCredit Bank, Euroherc i MKF Partner - Akta.ba\n28.06.2016. 16:33 / Izvor: Akta.ba\nKonsultantska kuća za istraživačko-razvojne usluge Revicon d.o.o. Sarajevo, posredstvom svog regionalnog poslovnog magazina Prizma, i ove godine je uspješno realizirala projekat rangiranja banaka, društava za osiguranje i mikrokreditnih organizacija - Kristalna Prizma.\nNagrade su dodijeljene u šest kategorija: najuspješnijoj banci, društvu za osiguranje i mikrokreditnoj organizaciji te najuspješnijim menadžerima iz ove tri oblasti.\nKristalna Prizma za najuspješniju banku u BiH dodijeljena je UniCredit Bank d.d., za najuspješnije društvo za osiguranje u BiH proglašeno je Euroherc Osiguranje d.d., a najuspješnijom u sektoru mikrokreditiranja u BiH proglašena je Mikrokreditna fondacija Partner.\nU konkurenciji za najuspješnijeg menadžera banke u BiH izabran je direktor UniCredit Bank d.d. Ivan Vlaho, najuspješniji menadžer društva za osiguranje u BiH je direktor Euroherc Osiguranja d.d. Dinko Musulin, dok je za najuspješnijeg menadžera u mikrokrednitnom sektoru u BiH izabran direktor Mikrokreditne fondacije Partner Senad Sinanović.\nPodsjetimo, u konkurenciji banaka ove godine rangiranje je obuhvatilo dvadeset i pet subjekata koji su poslovali u 2015. godini. Od rangiranih banaka, njih sedamnaest ima sjedište u Federaciji BiH, a osam u Republici Srpskoj.\nBroj društava za osiguranje na tržištu u Bosni i Hercegovini koji se našao u konkurenciji je dvanaest u FBiH, deset u RS-u i dva u Brčko Distriktu. Rangiranje je izvršeno još i u sektoru mikrokreditiranja, kojim je obuhvaćeno osamnaest organizacija, dvanaest iz FBiH i šest iz RS-a.\nDodjeli nagrada prethodio je Okrugli sto o temi "Financijski sistem BiH-infrastruktura i funkcionalnost", saopćeno je iz Revicona.


Kazna zbog protesta u Banjaluci\nAntivladin protest u Banjaluci\nOdbornik Partije demokratskog progresa (PDP) u Skupštini grada Banjaluka Draško Stanivuković dobio je prekršajnu prijavu prema kojoj bi trebao da plati 1.500 konvertibilnih maraka (oko 770 evra) ili da ide u zatvor jer je, navodno, tokom protestne šetnje građana 20. septembra podstrekavao učesnike da krenu na zgradu Vlade Republike Srpske (RS).\nPosle saslušanja u Policijskoj upravi Banjaluka, Stanivuković je odbio da potpiše zapisnik i preuzme prekršajni nalog, ističući da nije tačno da je tokom šetnje građana od Trga Krajine do zgrade Vlade bilo kojim svojim gestom izazivao nerede.\n"Ovo je još jedan od pokušaja zastrašivanja, koji i mene i sve koji se bore protiv neracionalnog trošenja narodnog novca, kupovine skupih automobila i uopšte nepravde u našem društvu, čine da budemo još odlučniji, još istrajniji i još oštriji", naveo je Stanivuković u pisanoj izjavi.\nOn je naglasio da kao građanin i izabrani predstavnik gradjana poštuje sve institucije RS i da nikada ni u jednoj svojoj aktivnosti nije imao rušilačke namere, što mogu potvrditi mnogobrojni gradjani koji su učestvovali u protestima.\nStanivuković je ocenio da uprkos najboljim namerama, koje ima u svom političko-gradjanskom delovanju, najnovija prekršajna prijava samo je jedan u nizu pokušaja zastrašivanja njega i ljudi koji podržavaju njegov rad.\nPrekršajni nalog uručen je i predsedniku Udruženja "ReStart Srpska" Stefanu Blagiću na iznos od 500 KM (oko 250 evra), zato što, kako je ocenila policija, kao organizator i rukovodilac javnog skupa, "nije preduzeo sve potrebne mere za osiguranje reda i mira".\nU protestnoj šetnji 20. septembra u Banjaluci učestvovalo je nekoliko stotina građana, a skup je završen bez ijednog incidenta.


Vertep u porti - Somborski informativni portal - Agencija Soinfo\nVertep u porti\nKao što je svetovna Nova godina dočekana na način primeren pre svega ekonomskoj, ali i svakoj drugoj situaciji u Somboru, praznik posvećen rođenju Hristovom, Božić,\nobeležen je u ovom gradu na način primeren pravoslavlju. Božićne svečanosti su otpočele činom paljenja badnjaka, usečenog u šumici Šikare, na Trgu Svetog Đorđa, ali i bolje promišljenom organizacijom podele osvećenih malih badnjaka namenjenih građanima koja je gotovo iskorenila uobičajene a neprimerene gužve.\nPravoslavno verujućim, ali i građanima drugih verskih zakona, pažnju je svakako privukao vertep, inscenacija rođenja Isusa Hrista, postavljen u portu najvećeg ovdašnjeg hrama, posvećenog Svetom Georgiju. Od slame kreiran veliki vertep je delo ruku somborskih osnovnoškolaca, mališana koji pohađaju nastavu veronauke, koji su pod rukovodstvom svojih veroučitelja priredili do sada neuobičajeno i lepo iznenađenje sugrađanima.\nZa razliku od prethodnih godina, korinđaši su posetili i gradonačelnicu Dušanku Golubović u njenom kabinetu gde su joj pevali božićne pesme za blagostanje, mir i zdravlje u porodici. Zauzvrat su počašćeni slatkim poklonima, kojima se deca tradicionalno darivaju tokom božićnih praznika.\nSasvim očekujuće, pravoslavni hram Svetog Georgija je bio najposećeniji tokom jutrenja i njemu sledujuće prepodnevne božićne liturgije, a za sam kraj božićnih svečanosti ovdašnja Crkvena opština je juče priredila i veliki koncert u velikoj sali Gradske kuće. Na radost okupljenima, nastupila je dečija pojačka grupa „Mali pojci Svetog Georgija“, crkveni hor „Sveti car Konstantin i carica Jelena“, dečiji horovi „Šareni vokali“ i „Teslini slavuji“, mešoviti hor Somborskog pevačkog društva, kao i vokalni ansambli „Čauši“, „Varošanke“ i njihov muški pandan, „Varošani“.\nViše iz ove kategorije « Upozorenje na veoma niske temperature\tKonkurs za drugu knjigu autora mlađih od 35 godina »


„Ja sam samo običan tata, možda ne ni najbolji na svetu. Možda im ne poklanjam dovoljno pažnje i vremena, možda nisam ni umeo sa njima… A naravno da me boli“, rekao je Vučić upitan kako komentariše to što je portal KRIK objavio fotografiju njegovog starijeg sina Danila.\nVučićev sin fotografisan je u jednom kafiću kako gleda utakmicu između Partizana i Crvene zvezde u društvu muškarca koji se dovodi u vezu sa organizovanim kriminalom. Novinarki KRIK-a, koja je fotogafiju napravila, je posle toga nepoznati muškarac oduzeo telefon, naveo je taj portal, u prisustvu grupe osoba „koje su se predstavile kao policajci“. Telefon je kasnije vraćen kada je to „dozvolio“ čovek kojeg je fotografisala.\nAleksandar Vučić Bojana Pavlović Danilo Vučić KRIK\n← Sekulić: Bez slobode medija, nema slobodnog građanina\nGosti N1: KRIK će podneti krivične prijave, zabrinjavaju političke poruke vlasti (VIDEO) →


Ministar pravde Republike Srpske Anton Kasipović izjavio je danas da će prilikom izrade izmena i dopuna Krivičnog zakonika u Srpskoj biti razmotrena rešenja iz zakonika koji je usvojila Srbija i da je stav Vlade Srpske da dodatno budu pooštrene sankcije za najteža krivična dela, ali da će se sve raditi uz mišljenje stručnjaka.\n– U Ministarstvu pravde Republike Srpske smo sa velikom pažnjom pratili pripreme za promenu krivičnog zakonodavstva u Srbiji, jer prilikom izrade našeg Krivičnog zakonika vodimo računa o uporednom zakonodavstvima u zemljama u okruženja – rekao je Kasipović, komentarišući usvajanje izmena Krivičnog zakonika u Skupštini Srbije, prenosi Srpskainfo.\nOn je podsetio da je u Republici Srpskoj, prilikom usvajanja Krivičnog zakonika 2017. godine, značajno pooštrena kaznena politika.\n– Uz stručna mišljenja ćemo i sada raditi na ovom zakonskom rešenju, jer je reč o ozbiljnom pitanju. Vodićemo računa o usklađenosti sa Evropskom konvencijom o ljudskim pravima – dodao je Kasipović.\nSkupština Srbije usvojila je juče izmene Krivičnog zakonika kojim se za najteža krivična dela uvodi doživotna kazna zatora.


Daimler zbog sertifikovanja dizel vozila kažnjen sa 870 miliona evra – AutoTarget\nDaimler zbog sertifikovanja dizel vozila kažnjen sa 870 miliona evra\nNjemačkom tužilaštvo kaznilo je kompaniju Daimler sa 870 miliona evra zbog navodnog sertifikovanja dizel automobila čija emisija nije bila u skladu sa regulatornim zahtjevima.\nTužilaštvo u Štutgartu, gdje je Daimlerovo sjedište, u utorak je objavilo da je Daimler kažnjen zbog kršenja nadzornih obaveza. Iz Daimlera su kazali da su zaključili da je “u najboljem interesu kompanije” da se postupak okonča i da se neće žaliti.\nIz kompanije su naveli da se nalaz tužilaca zbog navodnih propusta Daimlera, zbog kojih su neka vozila odstupila od regulatornih zahtjeva iz 2008. godine, u osnovi odnosi na povlačenje naloga njemačkih vlasti. Dodali su da zadržavaju prigovore na te naloge kako bi situacija postala jasna, posebno za budući period.\nIz Daimlera su istakli da kazna neće uzrokovati dodatni uticaj na zaradu u trećem tromjesečju ove godine.\nNajpoznatija Daimlerova marka automobila je Mercedes-Benz.


U Petrovu proglašena vanredna situacija zbog jakog vjetra – Glas Regije\nU Petrovu proglašena vanredna situacija zbog jakog vjetra\nPETROVO – U Petrovu je proglašena vanredna situacija zbog nevremena i jakog vjetra, rekao je Srni iz načelnik opštine Ozren Petković.\nPetković je istakao da je odluku donio Štab za vanredne situacije zbog olujnog nevremena koje je prouzrokovalo veliku materijalnu štetu na oko 30 odsto domaćinstava, privrednim objektima, te zgradama opštine, Osnovne škole “Sveti Sava” Kakmuž i Doma kulture Karanovac, a uništen je i kompletan krov objekta fudbalskog kluba “Ozren”.\nOn kaže da je oštećena niskonaposnka mreža zbog čega pojedina naselja nemaju struju, da je uništena javna rasvjeta, da pojedini dijelovi naselja nemaju vodu i da su sporedni nekategorisani putevi u prekidu zbog oborenih stabala\nPetković procjenjuje da je 50 odsto plasteničke proizvodnje uništeno, a velika je šteta i na pčelinjacima.\nDobrovoljna vatrogasna jedinica, komunalno preduzeće “Voda”, radnici “Elektro Doboja” su na terenu da bi se sanirala šteta.\nPetković je istakao da je u toku formiranje komisije za procjenu pričinjene štete i za sutra najavio novu sjednicu Štaba za vanredne situacije, s obzirom na to da su na teren upućene ekipe za brzu procjenu stanja.\nOlujno nevrijeme na području opštine Petrovo počelo je juče poslijepodne i trajalo je do kasnih jutarnjih časova sa najjačim udarom vjetra od 23.00 do 4.00 časa.\n« ŠAMAC: Izvršena provala u porodičnu kuću\nI sutra toplo i vjetrovito: Očekuje se vjetar brzine i do 100 kilometara na čas »\n21. Oktobra 2019., 14:34


Pomoć članovima Udruženja ratnih vojnih invalida – ZoomUe\nby Vesna Đurović · Published 22 октобра, 2021 · Updated 22 октобра, 2021\nUŽICE-Grad Užice uplatio j 700 hiljada dinara jednokratne pomoći članovima Udruženja ratnih vojnih invalida i porodicama palih boraca , a u Gradskoj upravi nadaju se da će u narednoj godini moći da opredele i viši iznos sredstava.\n“Iako smo svesni da više od godinu dana živimo sa teškom epidemijom koja je zahvatila celu planetu, to nije bila prepreka da se iz budžeta izdvoje novčana sredstva za jednokratnu pomoć za sve članove udruženja. Izuzetnu saradnju imamo i sa članom Gradskog veća Slobodanom Grbićem, koji je tu da sasluša naše probleme i da nam u skladu sa mogućnostima izađe u susret.\nNadamo se da će naša saradnja sa gradom biti nastavljena i u narednom periodu, a sve sa ciljem unapređenja uslova za bolji život članova našeg udruženja” , istakla je predsednica URVI Užice Ljiljana Cvrkota.\nTags: Grad Užicejednokratna pomoćudruzenje ratnih vojnih invalida\nZlatiborski okrug beleži 4 novoobolela\nby Zoran Đurović · Published 17 јула, 2021\nNa intezivnoj nezi tri Covid pacijenta\nby Zoran Đurović · Published 10 септембра, 2020\nNext story Kontrola kovid propusnica od subote,kažnjavanje od ponedeljka\nPrevious story Završni radovi na kružnom toku u Arilju


Niče fabrika vakcina u Srbiji; Vučić: Biće među najmodernijim | 013 info\nNiče fabrika vakcina u Srbiji; Vučić: Biće među najmodernijim\nTanjug\tČet, 09/09/2021 - 12:26\nU zemunskom naselju Soko Salaš, u delu privredne zone "Autoput", danas počinje izgradnja fabrike za proizvodnju vakcina kineske kompanije "Sinofarm", a svečanom polaganju kamena temeljca prisustvuje predsednik Aleksandar Vučić.\nFabrika u kojoj će se proizvoditi "Sinofarm" vakcina zajedničko je ulaganje Srbije, Kine i Ujedinjenih Arapskih Emirata.\n"Ovo je odlična vest za Srbiju. Važna je stvar ne samo za građane Srbije, već i za sve u regionu", konstatovao je Vučić.\nNjemu i drugim zvaničnicima na mestu gde će se izvoditi radovi, predstavljen je projekat buduće fabrike.\nU razgovoru sa novinarima, Vučić se prisetio 2014. godine kada je sa partnerima iz UAE gledao maketu "Beograda na vodi", koji je tada tek počinjao da se radi, i rekao da su oni njega uveravali da će se taj projekat i ostvariti.\n"Ovo je druga maketa koju gledamo zajedno i ja verujem da će, kao i prva, koja je gotovo u potpunosti ostvarena, i ovo biti ostvareno u interesu građana Srbije, celog regiona, ali i naše zemlje, prijatelja iz Kine, UAE", konstatovao je predsednik Srbije.\nPunjenje vakcina će se vršiti u Hemofarmu " do završetka izgradnje fabrike u kojoj će se nakon toga odvijati celokupan proces proizvodnje.\n"Danas u 12 sati zajedno sa našim prijateljima iz UAE i Kine polažemo kamen temeljac za našu novu fabriku vakcina. Živela Srbija", poručio je Vučić na instagram profilu "Budućnostsrbije".\nsrbija Sinofarm fabrika vakcina